Številka: 4300-2/2025-1630-13

Datum: 24. 3. 2025

JAVNI RAZPIS ZA SOFINANCIRANJE PROJEKTOV IZGRADNJE EKONOMSKO-POSLOVNE INFRASTRUKTURE (PODJETNIŠKIH INKUBATORJEV) V SAVINJSKO-ŠALEŠKI PREMOGOVNI REGIJI V OKVIRU SKLADA ZA PRAVIČNI PREHOD V OBDOBJU 2025-2027

RAZPISNA DOKUMENTACIJA

Marec 2025

VSEBINA RAZPISNE DOKUMENTACIJE

[1 RAZPISNA DOKUMENTACIJA 4](#_Toc191412853)

[2 NAZIV IN SEDEŽ ORGANA, KI DODELJUJE SREDSTVA 4](#_Toc191412854)

[3 PRAVNE IN PROGRAMSKE PODLAGE 4](#_Toc191412855)

[4 NAMEN, PREDMET, CILJI IN KAZALNIKI JAVNEGA RAZPISA 6](#_Toc191412856)

[4.1 Namen javnega razpisa 6](#_Toc191412857)

[4.2 Predmet javnega razpisa 6](#_Toc191412858)

[4.3 Cilji javnega razpisa 7](#_Toc191412859)

[4.4 Kazalniki javnega razpisa 8](#_Toc191412860)

[5. Območje izvajanja, UPRAVIČENI PRIJAVITELJI in ciljne skupine 8](#_Toc191412861)

[6. Presoja vplivov na okolje in načelo “Da se ne škoduje bistveno” oz. DNSH (Do no significant harm) 9](#_Toc191412862)

[7 SHEMA IN SKLADNOST S PRAVILI DRŽAVNIH POMOČI 10](#_Toc191412863)

[8 UPRAVIČENI STROŠKI 10](#_Toc191412864)

[8.1 Vrste upravičenih stroškov 10](#_Toc191412865)

[8.2 Posebnosti upravičenih stroškov 10](#_Toc191412866)

[8.2.1 Gradbena, obrtniška in instalacijska dela 10](#_Toc191412867)

[8.2.2 Nakup zemljišč z objektom/delom objekta 11](#_Toc191412868)

[8.2.3 Stroški opreme 11](#_Toc191412869)

[8.2.4 Stroški storitev zunanjih izvajalcev 11](#_Toc191412870)

[8.2.5 Stroški informiranja in komuniciranja 12](#_Toc191412871)

[8.2.6 DDV 12](#_Toc191412872)

[8.3 Postopek izbora izvajalcev aktivnosti 12](#_Toc191412873)

[8.4 Dokazila za uveljavljanje sofinanciranja upravičenih stroškov 12](#_Toc191412874)

[9. OBDOBJE UPRAVIČENOSTI STROŠKOV IN OBDOBJE ZA PORABO SREDSTEV 13](#_Toc191412875)

[a. Obdobje upravičenosti stroškov 13](#_Toc191412876)

[b. Obdobje za porabo sredstev 13](#_Toc191412877)

[10. VIŠINA SREDSTEV 13](#_Toc191412878)

[a. Razpoložljiva sredstva po tem javnem razpisu in stopnja sofinanciranja 13](#_Toc191412879)

[11. POGOJI ZA UGOTAVLJANJE UPRAVIČENOSTI 14](#_Toc191412880)

[12. DOSEGANJE KAZALNIKOV PROJEKTA 19](#_Toc191412881)

[13. NAVODILA ZA IZDELAVO VLOGE 21](#_Toc191412882)

[a. Formalno popolna vloga 21](#_Toc191412883)

[14. ROKI IN NAČIN PRIJAVE 22](#_Toc191412884)

[15. ODPIRANJE IN PREGLED VLOG TER DOPOLNITVE OZIROMA POJASNITVE VLOG 23](#_Toc191412885)

[a. Pregled formalne ustreznosti oziroma popolnosti posredovanih vlog 23](#_Toc191412886)

[b. Pregled vsebinske ustreznosti posredovanih vlog 23](#_Toc191412887)

[16. OCENJEVANJE VLOG 24](#_Toc191412888)

[17. METODOLOGIJA IN MERILA ZA OCENJEVANJE / TOČKOVANJE VLOG 25](#_Toc191412889)

[18. OBVEŠČANJE O IZBORU IN POGOJI ZA PODPIS POGODBE 27](#_Toc191412890)

[19. OSTALE ZAHTEVE 27](#_Toc191412891)

[a. Zahteve glede hranjenja dokumentacije in spremljanja ter evidentiranja 27](#_Toc191412892)

[b. Zahteve glede informiranja in obveščanja javnosti, ki jim morajo zadostiti upravičenci 27](#_Toc191412893)

[c. Zahteve glede dostopnosti dokumentacije nadzornim organom 28](#_Toc191412894)

[d. Zahteve glede zagotavljanja enakih možnosti in trajnostnega razvoja 28](#_Toc191412895)

[e. Zahteve glede varovanje osebnih podatkov in poslovnih skrivnosti 28](#_Toc191412896)

[f. Zahteve glede spremljanja in vrednotenja doseganja ciljev in kazalnikov projekta 29](#_Toc191412897)

[g. Posledice, če se ugotovi, da je v postopku potrjevanja ali izvrševanja projektov prišlo do resnih napak, nepravilnosti, goljufije ali kršitve obveznosti 29](#_Toc191412898)

[h. Zahteve glede omejitve sprememb operacije 29](#_Toc191412899)

[i. Posledice, če se ugotovi, da aktivnosti na projektu niso bile skladne s pravom Republike Slovenije 30](#_Toc191412900)

[j. Posledice, če se ugotovi dvojno financiranje posamezne projekta ali, da je višina financiranja projekta presegla maksimalno dovoljeno stopnjo oziroma znesek pomoči 30](#_Toc191412901)

[20. PRITOŽBA 30](#_Toc191412902)

[21. DODATNE INFORMACIJE IN OBVEŠČANJE 30](#_Toc191412903)

# RAZPISNA DOKUMENTACIJA

Razpisna dokumentacija obsega podrobnejša pojasnila glede pogojev javnega razpisa, navodila in obrazce za prijavo.

Razpisna dokumentacija je na voljo na spletnem naslovu: <https://www.gov.si/drzavni-organi/ministrstva/ministrstvo-za-kohezijo-in-regionalni-razvoj/javne-objave-ministrstva-za-kohezijo-in-regionalni-razvoj/>

Razpisna dokumentacija zajema:

* Besedilo javnega razpisa;
* Obrazec 1: Vloga za projekt;
* Obrazec 2: Izjava o uskladitvi načrta razvojnih programov;
* Obrazec 3: Podatki o prijavitelju;
* Obrazec 4: Izjava prijavitelja o izpolnjevanju in sprejemanju razpisnih pogojev;
* Obrazec 5: Izvedba presoje skladnosti projektov z načelom DNSH;
* Obrazec 6: Presoja odpornosti projekta na podnebne spremembe;
* Obrazec 7: Pooblastilo za pridobitev podatkov od Finančne uprave Republike Slovenije;
* Obrazec 8: Vzorec pogodbe o sofinanciranju;
* Obrazec 9: Oprema ovojnice za oddajo vloge na javni razpis;
* Priloga 1 k Obrazcu 1: Finančna konstrukcija projekta po stroških aktivnosti;
* Priloga 2 k Obrazcu 1: Finančna konstrukcija projekta po letih in virih financiranja;
* Priloga 3 k Obrazcu 1: Metodologija opredelitve degradiranih območij

# NAZIV IN SEDEŽ ORGANA, KI DODELJUJE SREDSTVA

Neposredni proračunski uporabnik v vlogi posredniškega telesa je Republika Slovenija, Ministrstvo za kohezijo in regionalni razvoj, Kotnikova ulica 5, Ljubljana (v nadaljnjem besedilu: ministrstvo).

# PRAVNE IN PROGRAMSKE PODLAGE

Javni razpis se izvaja na podlagi in v skladu z naslednjimi pravnimi in programskimi podlagami:

* Uredbe (EU) 2021/1060 Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L št. 231 z dne 30. 6. 2021, str. 159) s spremembami (v nadaljnjem besedilu: Uredba 2021/1060/EU),
* Uredbe (EU) 2021/1056 Evropskega parlamenta in sveta z dne 24. junija 2021 o vzpostavitvi Sklada za pravični prehod (UL L št. 231 z dne 30. 6. 2021, str. 1-20 s spremembami,
* Uredbe (EU) 2020/852 Evropskega parlamenta in sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L št. 198,22.6.2020, str. 13-43) s spremembami,
* Uredbe (EU) 2024/795 Evropskega parlamenta in sveta z dne 29. februarja 2024 o vzpostavitvi platforme za strateške tehnologije za Evropo (platforma STEP) in spremembi Direktive 2003/87/ES ter uredb (EU) 2021/1058, (EU) 2021/1056, (EU) 2021/1057, (EU) št. 1303/2013, (EU) št. 223/2014, (EU) 2021/1060, (EU) 2021/523, (EU) 2021/695, (EU) 2021/697 in (EU) 2021/241'' ( [https://eur-lex.europa.eu/legal-content/SL/TXT/PDF/?uri=OJ:L\_202400795) s](https://eur-lex.europa.eu/legal-content/SL/TXT/PDF/?uri=OJ:L_202400795)%20s) spremembami,
* Delegirane uredbe komisije (EU) 2021/2139 z dne 4. junija 2021 o dopolnitvi Uredbe (EU) 2020/852 Evropskega parlamenta in Sveta z določitvijo tehničnih meril za pregled za določitev pogojev, pod katerimi se šteje, da gospodarska dejavnost bistveno prispeva k blažitvi podnebnih sprememb ali prilagajanju podnebnim spremembam, ter za ugotavljanje, ali ta gospodarska dejavnost ne škoduje bistveno kateremu od drugih okoljskih ciljev, (UL L št. 442 z dne 9.12.2021, str. 1-349) s spremembami,
* Postopkovnik za izvajanje Listine Evropske unije o temeljnih pravicah in Konvencije Združenih narodov o pravicah invalidov v skladu s Sklepom Sveta 2010/48/ES, april 2023,
* Sklep Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju in Priloga k Sklepu Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju št. С(2019) 3452 final z dne 14.5.2019 objavljen na https://evropskasredstva.si/navodila/,
* Smernice o načelih, merilih in okvirnih lestvicah, ki se morajo uporabljati v zvezi s finančnimi popravki, ki jih Komisija izvede v skladu s členoma 99 in 100 Uredbe Sveta (ES) št. 1083/2006 z dne 11. julija 2006 objavljena na <https://evropskasredstva.si/navodila/>,
* Partnerskega sporazuma – Republika Slovenija – št. sklepa Evropske komisije C(2022)6457 z dne 12.9.2022,
* Programa evropske kohezijske politike v obdobju 2021-2027 v Sloveniji – št. sklepa Evropske komisije C(2022)9473 z dne 12.12.2022 s spremembami,
* Okoljskega poročila Programa EKP 2021-2027 z dne 18.8.2022,
* Priloge Programa EKP 2021-2027: DNSH - Tehnična merila za izbor projektov za izpolnjevanje načela, da se ne škoduje bistveno,
* Priloge Programa EKP 2021-2027: Omilitveni ukrepi in priporočila,
* Obvestila komisije Tehnične smernice za uporabo »načela, da se ne škoduje bistveno« v skladu z uredbo o vzpostavitvi mehanizma za okrevanje in odpornost 2021/C 58/01, C/2021/1054, OJ C 58, 18.2.2021,
* Območnega načrta za pravični prehod Savinjsko-Šaleške premogovne regije, št. CCI 2021SI16FFPR001, z dne 12.12.2023 s spremembami,
* Slovenske strategije trajnostne pametne specializacije, Verzija 1.1, oktober 2023, dosegljiva na https://evropskasredstva.si/app/uploads/2024/02/Strategija-S5\_verzija\_1\_1.pdf
* Uredbe o izvajanju uredb (EU) in (Euratom) na področju izvajanja evropske kohezijske politike v obdobju 2021–2027 za cilj naložbe za rast in delovna mesta (Uradni list RS, št. 21/2023 z dne 17. 2. 2023,
* Navodila organa upravljanja o upravičenih stroških za sredstva evropske kohezijske politike v programskem obdobju 2021-2027 (avgust 2024),
* Navodila organa upravljanja na področju zagotavljanja prepoznavnosti, preglednosti in komuniciranja evropske kohezijske politike v obdobju 2021-2027 (marec 2023),
* Navodila organa upravljanja za finančno upravljanje s sredstvi evropske kohezijske politike cilja naložbe za rast in delovna mesta v programskem obdobju 2021-2027 (avgust 2024),
* Navodila organa upravljanja za načrtovanje, odločanje o podpori, spremljanje in poročanje o izvajanju evropske kohezijske politike v programskem obdobju 2021-2027 (avgust 2024),
* Navodila organa upravljanja na področju zagotavljanja prepoznavnosti, preglednosti in komuniciranja evropske kohezijske politike v obdobju 2021–2027 (marec 2023), z vsemi spremembami,
* Meril za izbor operacij v okviru Programa evropske kohezijske politike v obdobju 2021-2027 v Sloveniji, marec 2023,
* Uredbe o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15, 26/17, 105/20 in 44/22 – ZVO-2),
* Zakona o spodbujanju skladnega regionalnega razvoja (ZSRR-2; Uradni list RS, št. št. 20/11, 57/12 in 46/16 in 18/23 – ZDU-1O),
* Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18 in 195/20 – odl. US, 18/23 – ZDU-1O in 76/23),
* Proračuna Republike Slovenije za leto 2025 (DP2025) (Uradni list RS, št. 123/23 in 104/24),
* Proračuna Republike Slovenije za leto 2026 (DP2026) (Uradni list RS, št. 104/24),
* Zakona o izvrševanju proračunov Republike Slovenije za leti 2025 in 2026 (Uradni list RS, št. 104/24),
* Uredbe o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11),
* Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP in 149/22, 106/23 in 88/24),
* Zakona o javnem naročanju (Uradni list RS, št. 91/15, 14/18, 121/21, 10/22, 74/22 – odl. US in 100/22 – ZNUZSZS, 28/23 in 88/23 – ZOPNN-F),
* Zakona o varstvu osebnih podatkov (Uradni list RS, št. 163/22),
* Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20 in 3/22 - ZDeb in 16/23 -ZZPri); (v nadaljnjem besedilu: ZIntPK),
* Nacionalne strategije za izstop iz premoga in prestrukturiranje premogovnih regij v skladu z načeli pravičnega prehoda, december 2021,
* Celovitega nacionalnega energetskega in podnebnega načrta Republike Slovenije, december 2024,
* Tehnične smernice o preverjanju trajnosti za sklad InvestEU, (2021/C 280/01),
* Tehnične smernice za krepitev podnebne odpornosti infrastrukture v obdobju 2021–2027, (2021/C 373/01),
* Pravilnika o učinkoviti rabi energije v stavbah (PURES,) Uradni list RS, št. 70/22 in 161/22, 129/23 in 103/24,
* Tehnične smernice za graditev, TSG-1-004: 2022, Energijska učinkovitost stavb, maj 2022
* Smernice za energetsko prenovo stavb kulturne dediščine, november 2016,
* Economic Appraisal Vademecum 2021-2027 General Principles and Sector Applications, European Commission, 2021; objavljeno na spletni strani

(Smernice Evropske komisije za izdelavo analize stroškov in koristi za investicijske projekte, v nadaljnjem besedilu: smernice EK za izdelavo CBA),

* Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16),
* Smernice organa upravljanja za uporabo »načela, da se ne škoduje bistveno« pri izvajanju Programa evropske kohezijske politike v obdobju 2021-2027 v Sloveniji (junij, 2024),
* Smernice organa upravljanja za krepitev podnebne odpornosti infrastrukture v obdobju 2021–2027 (september 2023).

# NAMEN, PREDMET, CILJI IN KAZALNIKI JAVNEGA RAZPISA

## Namen javnega razpisa

Namen javnega razpisa je podpora projektom funkcionalnega razvoja ekonomsko-poslovne infrastrukture (podjetniški inkubatorji) na saniranih prostorsko in okoljsko degradiranih območjih povezanih s premogovništvom in rabo premoga v SAŠA premogovni regiji''. Razvoj ekonomsko poslovne infrastrukture je eden izmed predpogojev za rast in razvoj podjetništva, kar bo prispevalo k zaposlovanju in prestrukturiranju premogovne regije ter k prehodu v nizkoogljično krožno gospodarstvo skladno s Slovensko strategijo trajnostne pametne specializacije (S5) in njenimi prednostnimi področji.

Podjetniški inkubatorji bodo nudili potrebno podporo (zagotavljanje infrastrukturnih pogojev in nudenje podpornih storitev) za razvoj novih podjetniških idej, nastanek in rast ter razvoj podjetij, hkrati pa bodo predstavljali spodbudno okolje oziroma stičišče sodelovanja med podjetji in izobraževalno ter raziskovalno sfero v smeri prenosa znanja, skupnih raziskovalno razvojnih (v nadaljnjem besedilu: RRI) projektov, prestrukturiranja in razvoja gospodarstva v smeri snovne in energetske učinkovitosti ter okolju prijaznega razvoja premogovnih regij. Ustvarjanje in rast podjetij je pomembno z vidika kreiranja novih poslovnih možnosti ter prispeva k ustvarjanju novih delovnih mest (tako za mlade, izobražene, kot tiste, ki so že oziroma še bodo zaradi prestrukturiranja (opuščanje pridobivanja in rabe premoga) izgubili delovna mesta.

## Predmet javnega razpisa

Predmet javnega razpisa je sofinanciranje vzpostavitve podjetniških inkubatorjev.

Podjetniški inkubator:

* je instrument podpornega okolja za podjetništvo, katerega osnovni namen je nudenje podpore (zagotavljanje fizične lokacije za delovanje podjetij in podpornih storitev) za nastanek, rast in razvoj podjetij ter povečanje stopnje njihovega preživetja,
* je kraj oziroma prostor, kjer so locirana novoustanovljena (start-up) podjetja, (v nadaljnjem besedilu: inkubiranci) na relativno omejenem prostoru, ki je voden s strani ustrezno usposobljenega upravljavca inkubatorja,
* je kraj, kjer inkubiranci koristijo skupno tehnično infrastrukturo, ki jim omogoča poslovanje in znižuje režijske (posredne) stroške poslovanja,
* je kraj, kjer so locirana podporna podjetja/organizacije, ki nudijo podporne storitve pri nastajanju in rasti inkubirancev (kot so računovodstvo, poslovno načrtovanje in menedžerska znanja, raznovrstna usposabljanja in delavnice, coaching, mentoriranje, storitve pravnega svetovanja, financiranja, dostop do formalnih in neformalnih podjetniških povezav, prenos tehnologij itd. ),
* je kraj, kjer lahko fizične osebe s podjetniško idejo, inkubiranci in ostala podjetja, ki niso locirana v inkubatorju, vendar so del start-up skupnosti, najemajo določene specializirane prostore (kot npr. sejne sobe, specializirane laboratorije ipd.) in so vključena v podporne storitve, ki se izvajajo v okviru inkubatorja,
* je kraj, kjer so locirane druge pridružene oz. partnerske organizacije oziroma institucije v skladu s poslovnim načrtom inkubatorja (kot so npr. univerze ali javne ter druge izobraževalne in raziskovalne organizacije), ki imajo sklenjen sporazum z upravljavcem inkubatorja za izvajanje izobraževalnih, raziskovalnih, svetovalnih in drugih programov ter se formalno in neformalno povezujejo z vsemi uporabniki za izvajanje njihove predvidene dejavnosti in za izvajanje skupnih raziskovalnih in drugih projektov povezanih s prenosom znanja in prestrukturiranjem premogovne regije.[[1]](#footnote-1)

Novo ustanovljeno (start-up) podjetje po tem javnem razpisu je podjetje ali posameznik kot nosilec poslovne zamisli, ki je vpisano manj kot tri (3) leta v ustrezen register in je vključeno v posamezen inkubator, uporablja storitve in infrastrukturo inkubatorja ter ima z njim pogodbeno urejen odnos. Potrebno je upoštevati tudi, da je lahko start-up podjetje v inkubatorju praviloma le dokler ne doseže maksimalne starosti za inkubacijo, kar pomeni praviloma pet (5) let od prvega vpisa v ustrezen register.

Podjetja, ki se ne štejejo za novo-ustanovljena, se ne morejo šteti kot inkubiranci.

V okviru inkubatorja mora biti podjetniškim vsebinam (to je inkubirancem, podpornim podjetjem/organizacijam, ki nudijo podporne storitve pri nastajanju in rasti inkubirancem vključno s skupnimi površinami potrebnimi za delovanje inkubatorja) namenjenih najmanj 60% bruto urejenih površin podjetniškega inkubatorja. V okviru površin za podjetniške vsebine se lahko vzpostavijo tudi t.i. co-working prostori, ter drugi prostori za izvajanje storitev, dogodkov, izobraževanj, ipd. za podjetja, nevladne in druge organizacije, posameznike, druge zainteresirane skupine, ki niso inkubiranci, v kolikor gre za izvajanje storitev, dogodkov, izobraževanj, ipd., namenjenih spodbujanju podjetništva, digitalizacije, krožnega gospodarstva, zelene ekonomije, ipd, ki so skladni s poslovnim načrtom in programsko usmeritvijo inkubatorja ter prednostnimi področji S5, pri čemer mora biti za inkubirance namenjenih najmanj 60 % neto urejenih površin za podjetniške vsebine, to je urejene površine podjetniškega inkubatorja (pisarniški, proizvodni itd. drugi prostori) brez skupnih prostorov (hodniki, stopnišča, sanitarije, itd.)

V okviru inkubatorja so lahko locirane pridružene ali partnerske organizacije oziroma institucije (kot so npr. univerze ali javne ter druge izobraževalne in raziskovalne organizacije, ipd), ki v sporazumu z upravljavcem inkubatorja določijo način izvajanja izobraževalnih, raziskovalnih, svetovalnih in drugih programov, ki so prioritetno namenjeni inkubirancem. Površine, ki so prvenstveno namenjene izvajanju osnovne dejavnosti pridruženih oz. partnerskih organizacij oziroma institucij lahko predstavljajo največ 40% bruto površin novozgrajenega podjetniškega inkubatorja. V kolikor je tovrstna institucija univerza, mora biti iz poslovnega načrta inkubatorja razvidno, da se opremljene površine, namenjene za inkubirance, prvenstveno namenja študentom oziroma diplomantom fakultet – partnerskih organizacij, ki so locirane v inkubatorju.

Kot upravičena investicija v podjetniški inkubator se šteje:

* gradnja/obnova objekta (in pripadajoče infrastrukture, kot so parkirišča, ipd.) ter
* nakup opreme (računalniške, pohištvene, druge opreme potrebne za delovanje inkubatorja).

Do sofinanciranja je upravičena investicija, ki bo vključevala tako gradnjo/obnovo/revitalizacijo objekta, kot tudi nakup opreme.

Do sofinanciranja so poleg glavnega objekta, kjer je sedež inkubatorja, upravičene tudi poslovne enote inkubatorja, ki morajo biti locirane znotraj upravičenega območja izvajanja tega javnega razpisa in na degradiranem območju premogovne regije SAŠA ter morajo izpolnjevati vse zahteve, kot izhajajo iz te dokumentacije.

Do sofinanciranja so upravičeni tudi drugi ukrepi, ki se nanašajo na ureditev inkubatorja in zunanjih površin inkubatorja oz. njegove poslovne enote, ki je predmet vloge na javni razpis, ob pogoju, da je lastnik teh površin prijavitelj. Ti ukrepi so na primer: gradnja opornih zidov (če je gradnja potrebna za zaščito površin in/ali upravičene javne gospodarske infrastrukture inkubatorja), ozelenitev okolice inkubatorja, ureditev parka oz. vzpostavitev drevoreda oz. kak drug ukrep v okviru zelene infrastrukture, niveliranje površin, rušenje morebitnih obstoječih objektov, e- polnilnice in drugi omilitveni ukrepi, ki so potrebni za doseganje skladnosti projekta z načelom, da se ne škoduje bistveno.

Upravičena je investicija, ki je po zaključku celovita, kar pomeni, da ima inkubator oz. njegova podružnica po zaključku projekta zagotovljeno vso potrebno infrastrukturo za nemoteno delovanje. Infrastruktura, ki je predmet sofinanciranja, mora biti v lasti prijavitelja in ne sme priti do bistvenih sprememb, ki bi vplivale na njen značaj, cilje ali pogoje izvajanja, zaradi česar bi se razvrednotili njeni prvotni cilji, še najmanj pet (5) let od datuma zaključka projekta.

Projekt, ki je predmet vloge na javni razpis, mora biti zaključen (izvedene vse aktivnosti v okviru projekta) najkasneje do dne 30. 9. 2027.

## Cilji javnega razpisa

Cilji javnega razpisa so:

* Podpora celoviti sanaciji in revitalizaciji prostorsko in okoljsko degradiranih območij in objektov v SAŠA premogovni regiji, ki so povezana s premogovništvom in rabo premoga, s podporo projektom funkcionalnega razvoja ekonomsko-poslovne infrastrukture (podjetniški inkubatorji) v skladu z deveto alinejo drugega odstavka 8. člena Uredbe o vzpostavitvi Sklada za pravični prehod,
* Ustvarjanje pogojev za nastanek, rast in razvoj podjetij v premogovni regiji v skladu z deveto alinejo drugega odstavka 8. člena Uredbe o vzpostavitvi Sklada za pravični prehod,
* Spodbujanje razvoja podjetništva in zaposlovanja ter prestrukturiranje premogovne regije v smeri prehoda v nizkoogljično krožno gospodarstvo,
* Spodbujanje prenosa znanja in skupnih RRI projektov med podjetji in raziskovalnimi ter izobraževalnimi institucijami v smeri prehoda v zeleno gospodarstvo,
* Raznoliko in odporno lokalno gospodarstvo z razvitim regionalnim podpornim okoljem in izboljšane prostorske možnosti razvoja ključnih podjetij in njihovega ekosistema ob upoštevanju potenciala degradiranih in opuščenih območij.

## Kazalniki javnega razpisa

Kazalnik učinka območnega programa za pravični prehod SAŠA premogovne regije:

* 35.008 m2 urejenih površin za gospodarsko dejavnost do konca leta 2027 v SAŠA premogovni regiji.

Kazalniki učinka po tem javnem razpisu so:

* število podprtih investicijskih projektov,
* novo urejene površine za gospodarsko dejavnost v zgrajenem podjetniškem inkubatorju.

Kazalniki rezultata po tem javnem razpisu so:

* zasedenost novo urejenih uporabnih površin namenjenih za podjetniške vsebine v podjetniškem inkubatorju najkasneje v roku treh (3) let od zaključka projekta (v % glede na novo urejene površine);
* število inkubirancev, ki so bili v obdobju treh (3) let od zaključka projekta vključeni v inkubator;
* število inkubirancev iz enega izmed prednostnih področij Slovenske strategije trajnostne pametne specializacije S5, ki so bili v obdobju treh (3) let od zaključka projekta vključeni v inkubator;
* število izvedenih usposabljanj ali delavnic s področja podjetništva, financiranja, coachinga, mentoriranja, storitev pravnega svetovanja, ipd, ki jih izvede upravljavec inkubatorja za vključene inkubirance, za potencialne inkubirance in širšo javnost v obdobju treh (3) let po zaključku projekta;
* število izvedenih raziskovalnih in drugih projektov s strani inkubirancev v sodelovanju s podpornimi podjetji oziroma izobraževalnimi ter raziskovalnimi institucijami, ki so locirani v inkubatorju in tudi tistimi, ki delujejo izven njega, v obdobju treh (3) let po zaključku projekta;
* število študentov izobraževalnih institucij/fakultet, ki so locirane s svojimi prostori in dejavnostjo izobraževanja v inkubatorju, ki so vključeni v delavnice, usposabljanja in dogodke v okviru inkubatorja v obdobju treh (3) let od zaključka projekta (samo v primeru, da je izobraževalna institucija/fakulteta locirana s svojimi prostori in dejavnostjo izobraževanja, v inkubatorju);
* število novo ustvarjenih delovnih mest, ki jih bodo ustvarila novoustanovljena podjetja vključena v inkubator v obdobju petih (5) let od zaključka projekta.

# 5. Območje izvajanja, UPRAVIČENI PRIJAVITELJI in ciljne skupine

Območje izvajanja javnega razpisa je ožje območje pravičnega prehoda SAŠA premogovne regije, ki obsega območje občin Velenje, Šoštanj in Šmartno ob Paki.

Možne lokacije projekta so zgolj na območjih, ki so glede na metodologijo opredelitve degradiranih območij (Funkcionalna degradirana območja oz. funkcionalno razvrednotena območja (FDO/FRO, baza pri Ministrstvu za naravne vire in prostor), Potencialno onesnažena območja (POO) in Razvrednotena urbana območja (DUO) bazi pri Ministrstvu za okolje, prostor in energijo) opredeljena kot degradirano območje ter lokacije neposredno na premogovnem območju (kjer se je izvajal izkop premoga oz. koriščenje le-tega) oziroma kjer je zaznati neposredne posledice rudarjenja (ugrezanje, onesnaženost tal, opuščenost območij itd.), ki jih za namene javnega razpisa opredelimo kot ''primarna'' območja degradiranosti in lokacije, ki sicer niso neposredno locirane na premogovnem območju, za katere pa je na podlagi strokovnih gradiv (študij, kart premogovnih območij, sanacijskih programov), ugotovljeno, da so prav tako povezane s posledicami rudarjenja v neposredni bližini (posredni učinki) – npr. ugrezanje samega območja rudarjenja, ki ima za posledico povečano poplavno nevarnost na širšem območju (v preteklosti in tudi sedaj), ki jih za namene javnega razpisa opredelimo kot ''sekundarna'' območja degradiranosti. Metodologija opredelitve degradiranih območij je v prilogi razpisne dokumentacije: Priloga 3 k Obrazcu 1.

Upravičeni prijavitelji po tem javnem razpisu so občine iz ožjega območja SAŠA premogovne regije: Velenje, Šoštanj, Šmartno ob Paki. En prijavitelj lahko na javni razpis odda več vlog za izgradnjo različnih inkubatorjev.

Ciljna skupina javnega razpisa so podjetja, regionalna razvojna partnerstva in fizične osebe z območja premogovne regije SAŠA.

# Presoja vplivov na okolje in načelo “Da se ne škoduje bistveno” oz. DNSH (Do no significant harm)

6.1 Presoja vplivov na okolje

V skladu z določili Uredbe o posegih v okolje in Priloge I k uredbi je za načrtovane projekte potrebno izvesti Presojo vplivov na okolje oz. predhodni postopek v naslednjih primerih:

1. presoja vplivov na okolje (PVO) je obvezna za

* posege, namenjene trgovski, športni, rekreativni, zabaviščni, kulturni, izobraževalni, zdravstveni dejavnosti (urbanistični projekti, če presegajo 10 ha),
* stavbe, ki presegajo bruto tlorisno površino 30.000 m2 ali nadzemno višino 70 m ali podzemno globino 30 m,

1. predhodni postopek presoje vplivov na okolje je potrebno izvesti za:

* posege, namenjene pretežno bivanju in spremljajočim dejavnostim (območja stanovanj), če presegajo 10 ha,
* stavbe, ki presegajo bruto tlorisno površino 10.000 m2 ali nadzemno višino 50 m ali podzemno globino 10 m.

Vlogi za posamezen projekt je treba priložiti dokazilo o izvedenem predhodnem postopku ali presoji vplivov na okolje v skladu s prej navedenimi določili.

6.2. Načelo DNSH

V skladu z Okoljskim poročilom k Programu EKP 2021-2027, ukrep izgradnje oziroma obnove podjetniškega inkubatorja v okviru prednostne naložbe EKP 2021-2027 Sklad za pravični prehod predvidoma nima bistvenega škodljivega vpliva na katerega koli od šestih okoljskih ciljev ob upoštevanju tehničnih meril, omilitvenih ukrepov in priporočil navedenih v Prilogi Programa EKP 2021-2027: DNSH - Tehnična merila za izbor projektov za izpolnjevanje načela, da se ne škoduje bistveno.

Projekti izgradnje ekonomsko poslovne infrastrukture (podjetniški inkubatorji) morajo vključevati omilitvene ukrepe in priporočila, ki so relevantni za posamezne vrste projektov in so navedeni v Prilogi Programa EKP 2021-2027: Omilitveni ukrepi in priporočila z ustrezno vsebinsko utemeljitvijo, da izvedba načrtovanih omilitvenih ukrepov prispeva k doseganju naslednjih okoljskih ciljev:

1. Blažitev podnebnih sprememb;

2. Prilagajanje podnebnim spremembam;

3. Trajnostna raba ter varstvo vodnih in morskih virov;

4. Krožno gospodarstvo, vključno s preprečevanjem odpadkov in recikliranjem;

5. Preprečevanje in nadzorovanje onesnaževanja zraka, vode ali tal;

6. Varstvo in ohranjanje biotske raznovrstnosti in ekosistemov.

Vsebinsko oceno skladnosti z načelom DNSH je potrebno izvesti na ravni posameznega projekta ob upoštevanju kontrolnega seznama iz Tehničnih smernic za uporabo „načela, da se ne škoduje bistveno“ v skladu z Uredbo o vzpostavitvi mehanizma za okrevanje in odpornost (Obvestilo Komisije 2021/C 58/01). Obrazec za oceno skladnosti z DNSH je v prilogi razpisne dokumentacije Obrazec 5.

Pri opredelitvi morebitnih omilitvenih ukrepov za posamezen projekt se upoštevajo omilitveni ukrepi iz Programa evropske kohezijske politike v obdobju 2021-2027 kot tudi iz Nacionalne strategije za izstop iz premoga in prestrukturiranje premogovnih regij v skladu z načeli pravičnega prehoda ter Celovitega nacionalnega energetskega in podnebnega načrta Republike Slovenije, kjer je relevantno. Pri opredelitvi omilitvenih ukrepov je treba izhajati iz narave in značilnosti posameznega projekta.

Skladnost projekta z EU in nacionalno zakonodajo ter izvedene presoje vplivov na okolje, ne pomenijo, da so s tem zahteve glede presoje projekta z vidika načela DNSH že ustrezne. Glede na specifično zasnovo posameznega ukrepa lahko na primer izvedba presoje vplivov na okolje in potrebnih omilitvenih ukrepov za varstvo okolja v nekaterih primerih, zadostuje, da se dokaže skladnost z načelom, da se ne škoduje bistveno, za nekatere okoljske cilje pa je potrebno izvesti dodatno presojo projekta za oceno skladnosti z načelom, da se ne škoduje bistveno. V konkretnem primeru izgradnje podjetniškega inkubatorja to pomeni, da se pri navedbi skladnosti projekta z načelom DNSH, lahko kot utemeljitev skladnosti uporabijo navedbe iz izvedene presoje vplivov na okolje.

**6.3. Presoja odpornosti projekta na podnebne spremembe (climate proofing)**

V skladu s 73. členom, 2. točko, (j) alinejo Uredbe (EU) 2021/1060 morajo biti infrastrukturne naložbe, katerih pričakovana življenjska doba je najmanj pet let, odporne na podnebne spremembe.

Podnebna odpornost pomeni proces, s katerim se prepreči, da bi infrastrukturo prizadeli morebitni dolgoročni podnebni vplivi, hkrati pa se zagotovi, da se spoštuje načelo „energetska učinkovitost na prvem mestu“ in da je raven emisij toplogrednih plinov, ki izhaja iz projekta, skladna s ciljem podnebne nevtralnosti do leta 2050.

Energetska učinkovitost na prvem mestu pa pomeni, da se pri energetskem načrtovanju in odločitvah glede naložb čim bolj upoštevajo alternativni ukrepi za stroškovno učinkovito energetsko učinkovitost, da bi dosegli učinkovitejše povpraševanje po energiji in njeno ponudbo, zlasti s stroškovno učinkovitimi prihranki končne porabe energije, pobudami za prilagajanje na odjem ter učinkovitejšo pretvorbo, prenosom in distribucijo energije, pri čemer pa bi vseeno dosegli cilje teh odločitev.

# SHEMA IN SKLADNOST S PRAVILI DRŽAVNIH POMOČI

Projekt z vidika investicije nima elementov državne pomoči.

Projekt z vidika upravljanja objekta ne bo predstavljal državne pomoči, kar bo prijavitelj moral zagotoviti s transparentnim načinom izbora upravljavca in s pogodbo o upravljanju z izbranim upravljavcem podjetniškega inkubatorja poskrbeti, da ne bo prišlo do prelivanja javnih sredstev, ki bodo namenjena izvajanju negospodarskih dejavnosti v izvajanje gospodarskih dejavnosti v okviru inkubatorja.

Projekt z vidika uporabe ne bo predstavljal državne pomoči, ker bodo objekt in oprema, ki so predmet operacije (stroški nakupa opreme v inkubatorju so upravičeni za površine, ki so namenjene inkubirancem ter za ureditev skupnih prostorov (npr. sejne sobe, co-working, sanitarije in drugi prostori), ki so nujno potrebni za delovanje inkubatorja ter za izvajanje storitev, dogodkov, izobraževanj, itd v okviru le-tega) na voljo vsem uporabnikom na odprt, pregleden in nediskriminatoren način.

Nakup notranje opreme (oprema potrebna za ureditev prostorov) in druge opreme, namenjene izvajanju tržnih dejavnosti podjetij/organizacij, ki izvajajo podporne storitve v okviru inkubatorja (npr. nakup opreme za gostinsko ponudbo, nakup tehnološke, raziskovalne in druge opreme za podjetja/organizacije) in za pridružene oz. partnerske organizacije/institucije (kot. je npr. ureditev predavalnic, kabinetov, laboratorijev itd.) ni upravičen strošek, zato to ne predstavlja državne pomoči.

# UPRAVIČENI STROŠKI

Upravičeni stroški se presojajo, določajo in dokazujejo v skladu z Navodili organa upravljanja o upravičenih stroških za sredstva evropske kohezijske politike za programsko obdobje 2021-2027 in tem poglavjem razpisne dokumentacije.

Stroški, ki niso opredeljeni kot upravičeni, so neupravičeni stroški projekta.

## 8.1 Vrste upravičenih stroškov

Upravičeni stroški tega javnega razpisa so:

1. Gradbena, obrtniška in inštalacijska dela
2. Nakup zemljišč z objektom/delom objekta
3. Oprema inkubatorja
4. Stroški storitev zunanjih izvajalcev
5. Stroški informiranja in komuniciranja
6. Davek na dodano vrednost

## Posebnosti upravičenih stroškov

### Gradbena, obrtniška in instalacijska dela

Upravičeni stroški za gradnjo lahko vključujejo plačila za vse dejavnosti v zvezi s pripravo in izvedbo gradbenih, obrtniških in instalacijskih (GOI) del za izgradnjo/obnovo/rekonstrukcijo podjetniškega inkubatorja. Upravičeni so tudi stroški za izvedbo omilitvenih ukrepov za zagotovitev skladnosti objekta z načeli DNSH ter ukrepi za zagotovitev energetske učinkovitosti, ki se izvajajo na objektu ali na funkcionalnem zemljišču objekta.

Posamezne vrste stroškov GOI del je potrebno opredeliti v investicijski dokumentaciji ter vnesti v prilogo 1 obrazca št. 1.

Pogoji upravičenosti:

* objekt se bo uporabljal za namen in v skladu s cilji javnega razpisa;
* pridobljena so bila vsa dovoljenja za gradnjo.

V primeru idealnih deležev na nepremičnini je gradnja/obnova objekta upravičena do sofinanciranja, v kolikor je predmet sofinanciranja določen oziroma določljiv ter so podane izrecne privolitve oziroma soglasja za gradnjo/obnovo s strani vseh, ki so lastniki idealnega deleža.

### Nakup zemljišč z objektom/delom objekta

Pogoji upravičenosti:

* med nakupom objekta in pripadajočega zemljišča ter cilji sofinanciranega projekta mora obstajati neposredna povezava, upravičen je zgolj nakup tistih objektov in zemljišč, ki so potrebna za gradnjo/obnovo/rekonstrukcijo podjetniškega inkubatorja, ki je predmet projekta;
* od sodnega cenilca oziroma izvedenca ustrezne stroke mora biti pridobljeno cenitveno poročilo, ki opredeljuje tržno vrednost objekta oz. zemljišča. Poročilo ne sme biti starejše od dvanajstih mesecev od dne podpisa kupoprodajne pogodbe. Cena za nakup zemljišča z objektom ne sme presegati tržne vrednosti cenitvenega poročila. Ministrstvo lahko v primeru, da dvomi v primernost cene, pozove cenilca, da poda izjavo o ustreznosti cene ali pa pridobi novo cenitev;
* za izgradnjo oziroma adaptacijo objekta ali nakup zemljišča z objektom ali z delom objekta v zadnjih desetih letih niso bila dodeljena nepovratna javna sredstva ali nepovratna sredstva Skupnosti, ki bi pomenila podvajanje pomoči, ko gre za sofinanciranje nakupa iz sredstev kohezijske politike.

Davek na promet z nepremičninami, stroški posredovanja, tj. nepremičninskega agenta, stroški notarja in odvetnika, drugi stroški pravnih storitev, stroški geometra ter stroški vpisa v zemljiško knjigo in kataster stavb in zemljišč niso upravičen strošek.

### Stroški opreme

Izdatki nakupa opreme so upravičeni, če so neposredno povezani in skladni s cilji projekta.

Stroški nakupa opreme v inkubatorju so upravičeni za površine, ki so namenjene inkubirancem in drugim ciljnim skupinam inkubatorja ter za ureditev skupnih prostorov (npr. sejne sobe, co-working, sanitarije in drugi prostori), ki so nujno potrebni za delovanje inkubatorja ter za izvajanje storitev, dogodkov, izobraževanj, itd.

Upravičeni so stroški nakupa opredmetenih osnovnih sredstev (nakup notranje opreme, kot je npr. pohištvo ter druge opreme; računalniška oprema, strojna oprema in naprave, ki so potrebni za izvajanje podpornih storitev inkubirancem, ki se izvaja v okviru inkubatorja, oziroma ki so potrebni za delovanje inkubatorja),

Upravičeni so stroški nakupa neopredmetenih osnovnih sredstev (programska oprema, ki je potrebna za izvajanje podpornih storitev inkubirancem).

Neupravičeni stroški so:

- stroški notranje opreme (oprema potrebna za ureditev prostorov) in druge opreme, namenjene izvajanju tržnih dejavnosti podjetij/organizacij, ki izvajajo podporne storitve v okviru inkubatorja (npr. nakup opreme za gostinsko ponudbo, nakup tehnološke, raziskovalne in druge opreme za podjetja/organizacije) in za pridružene oz. partnerske organizacije/institucije (kot. je npr. ureditev predavalnic, kabinetov, laboratorijev univerze itd.),

- nakup rabljene opreme in drugih rabljenih opredmetenih osnovnih sredstev,

- nakup prevoznih sredstev (osebna ali tovorna vozila, viličarji in ostala prevozna sredstva),

- najem ter zakup opreme in drugih opredmetenih ter neopredmetenih osnovnih sredstev,

- stroški amortizacije nepremičnin, opreme in neopredmetenih osnovnih sredstev,

Posamezne vrste stroškov opreme je potrebno opredeliti v investicijski dokumentaciji ter vnesti v prilogo 1 obrazca št. 1.

Vsa oprema, ki je predmet sofinanciranja, se mora 100 % uporabljati za namen projekta in za izvajanje podpornih storitev, ki se izvajajo v okviru inkubatorja.

### Stroški storitev zunanjih izvajalcev

Pogoji upravičenosti:

Ta vrsta stroškov vsebuje stroške storitev, ki jih izvedejo zunanji izvajalci v okviru projekta in so potrebni za izvedbo projekta.

Delo zunanjih izvajalcev ne more biti opredeljeno kot pavšalno plačilo v odstotku celotnih stroškov projekta oziroma posameznih dejavnosti.

Upravičeni so stroški, ki se nanašajo na vsebino projekta in ki jih končnemu prejemniku zagotavljajo tretje osebe, kadar so ti stroški v skladu z namenom in ciljem projekta. Ti stroški so:

* stroški gradbenega nadzora;
* stroški izdelave projektne in investicijske dokumentacije (razen Dokumenta identifikacije investicijskega projekta – v nadaljnjem besedilu: DIIP;)
* koordinacija varstva pri delu
* projektantski nadzor

### Stroški informiranja in komuniciranja

Pogoji upravičenosti:

Med stroški informiranja in komuniciranja ter projektom mora obstajati neposredna povezava.

Upravičeni stroški informiranja in komuniciranja v skladu z Navodili organa upravljanja na področju zagotavljanja prepoznavnosti, preglednosti in komuniciranja evropske kohezijske politike v obdobju 2021–2027 so:

* stroški izdelave ali nadgradnje spletnih strani;
* stroški oglaševalskih storitev in stroški objav;
* stroški oblikovanja, priprave na tisk, tiska in dostave gradiv;
* drugi stroški informiranja in komuniciranja.

### *Davek na dodano vrednost*

Davek na dodano vrednost (V nadaljnjem besedilu DDV se lahko vključi v finančni načrt kot upravičen strošek le v delu, za katerega upravičenec nima pravice do odbitka.

V primeru, ko upravičenec v okviru projekta načrtuje uveljavljanje (nepovračljivega) DDV  kot upravičen strošek, mora predložiti podatek o tem, ali je identificiran za namene DDV v obdobju izvajanja projekta (ki ga pridobi preko elektronske povezave FURS z vnosom svoje davčne številke) ali izjave da ima za posamezni projekt pravico do odbitka DDV

## Postopek izbora izvajalcev aktivnosti

Končni prejemnik je dolžan pri izbiri izvajalcev upoštevati določila veljavnega zakona, ki ureja javno naročanje.

V primeru nakupa stvarnega premoženja je končni prejemnik dolžan upoštevati zakonodajo, ki ureja ravnanje s stvarnim premoženjem države in občin.

## Dokazila za uveljavljanje sofinanciranja upravičenih stroškov

Sredstva se bodo upravičencu izplačala na osnovi popolnega in pravilno izdanega posameznega zahtevka za izplačilo upravičenih stroškov izvajanja projekta, kateremu morajo biti priložena vsa dokazila opredeljena v Navodilih organa upravljanja o upravičenih stroških za sredstva evropske kohezijske politike v obdobju 2021-2027.

V času izvajanja projekta lahko upravičenec predloži več zahtevkov za izplačilo (v nadaljnjem besedilu: ZZI). Zadnji ZZI je potrebno predložiti do 30.10. tekočega leta, razen v letu 2027, ko je skrajni rok za predložitev ZZI 30. 9. 2027.

Upravičenec dokazuje upravičenost stroškov ob oddaji posameznega ZZI, v skladu z vsakokratno veljavnimi Navodili organa upravljanja o upravičenih stroških za sredstva evropske kohezijske politike v obdobju 2021-2027 in drugimi vsakokratno veljavnimi navodili organa upravljanja. Pred izplačilom bo ministrstvo preverilo skladnosti izvedenih aktivnosti (upravičenih stroškov) z načelom DNSH.

Vsebinska in finančna poročila o izvedenih aktivnostih in doseženih rezultatih ter ZZI se bodo oddajali preko informacijskega sistema organa upravljanja e-MA2 (v nadaljnjem besedilu: IS OU e-MA2).

V skladu z določili Zakona o izvrševanju proračunov Republike Slovenije za leti 2025 in 2026 se lahko plačilo investicijskih transferov občinam izvrši en dan pred dnevom plačila občine izvajalcu, če občina predloži popolno dokumentacijo za izplačilo iz proračuna 25 dni pred dnevom plačila izvajalcu.

# 9. OBDOBJE UPRAVIČENOSTI STROŠKOV IN OBDOBJE ZA PORABO SREDSTEV

## Obdobje upravičenosti stroškov

Za začetek projekta se šteje datum sklepa o potrditvi DIIP s strani pristojnega organa prijavitelja.

Za zaključek izvajanja projekta se šteje zaključek vseh predvidenih aktivnosti iz vloge. Skrajni rok za zaključek izvajanja projekta v okviru javnega razpisa je 30. 9. 2027, ko se tudi zaključi obdobje upravičenosti stroškov.

Obdobje spremljanja operacije traja 5 let po zaključku izvajanja projekta.

Obdobje upravičenosti stroškov se začne s 1. 1. 2021, vendar ne pred datumom sklepa o potrditvi DIIP s strani pristojnega organa. Skrajni rok za predložitev zadnjega ZZI v okviru javnega razpisa je 30. 9. 2027.

Upravičenost javnih izdatkov se začne s 1. 1. 2021 in se zaključi s 31. 12. 2027.

Dinamika izvajanja posameznega projekta oziroma upravičenosti stroškov se določi v pogodbi o sofinanciranju na podlagi podatkov iz vloge prijavitelja, pri čemer lahko prijavitelj v letu 2027 načrtuje največ 25% vrednosti upravičenih stroškov.

Za izbrane operacije, ki so se začele izvajati pred predložitvijo vloge prijaviteljev na javni razpis, se bo pred izplačilom prvega zahtevka izvedlo preverjanje, s katerim se bo preverilo, ali je bilo pri izvajanju aktivnosti ustrezno upoštevano veljavno pravo za izvajanje operacij v okviru programa evropske kohezijske politike.

## Obdobje za porabo sredstev

S tem javnim razpisom se razpisujejo nepovratna sredstva za leta 2025, 2026 in 2027.

# 10. VIŠINA SREDSTEV

## Razpoložljiva sredstva po tem javnem razpisu in stopnja sofinanciranja

Višina nepovratnih sredstev, ki je na razpolago za sofinanciranje projektov po tem javnem razpisu znaša 42.438.809,19 EUR. Načrtovana dinamika sofinanciranja je 8.530.033,78 EUR za leto 2025, 20.000.000,00 za leto 2026 in 13.908.775,41 EUR za leto 2027.

Razmerje med sredstvi na postavkah namenskih sredstev EU za kohezijsko politiko in slovenske udeležbe za sofinanciranje operacij je za programsko območje Celotna Slovenija in znaša 85 % : 15 %.

Sredstva za sofinanciranje po tem javnem razpisu so zagotovljena v proračunu Republike Slovenije, na proračunskih postavkah ministrstva št. 230131 EU 21-27 Sklad za pravičen prehod (SPP)-SAŠA-EU in št. 230132 Sklad za pravičen prehod (SPP)-SAŠA-slovenska udeležba.

Višina razpisanih sredstev se lahko spremeni z objavo spremembe javnega razpisa v Uradnem listu RS do izdaje sklepov o izboru projektov.

S sredstvi tega javnega razpisa se lahko sofinancira do 100 % upravičenih stroškovprojekta (nepovratna sredstva). Prijavitelj mora v investicijskem dokumentu izkazati, da projekt predstavlja najboljše razmerje med višino podpore, izvedenimi dejavnostmi in doseganjem ciljev glede na 2. točko 73. člena Uredbe 2021/1060/EU, sicer je potrebno stopnjo sofinanciranja ustrezno znižati. Pri tem se upošteva Economic Appraisal Vademecum 2021-2027 General Principles and Sector Applications objavljeno na spletni strani <https://jaspers.eib.org/LibraryNP/EC%20Reports/> ob smiselnem upoštevanju Guide to Cost-Benefit Analysis of Investment Projects, Economic appraisal tool for Cohesion Policy 2014-2020, december 2014, objavljeno na spletni strani: <http://ec.europa>. eu/regional\_policy/ sources/docgener/studies/pdf/ (Smernice Evropske komisije za izdelavo analize stroškov in koristi za investicijske projekte) in Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16).

Neupravičene stroške krije upravičenec sam.

Izplačila ministrstva so odvisna od razpoložljivosti proračunskih sredstev in programa ministrstva za ta namen. V kolikor bi bile ukinjene ali zmanjšane pravice porabe na proračunskih postavkah, lahko ministrstvo razveljavi javni razpis ali skladno s pogodbo o sofinanciranju določi novo pogodbeno vrednost ali dinamiko izplačil. V kolikor se izbrani prijavitelj ne strinja s predlogom ministrstva, se šteje da odstopa od vloge oziroma od pogodbe o sofinanciranju.

Ministrstvo si pridržuje pravico, da lahko javni razpis kadarkoli do zaključka izvedbe javnega razpisa spremeni, zapre ali prekliče, z objavo v Uradnem listu RS.

Del razpisanih sredstev lahko ostane nedodeljen v primeru premajhnega števila ustreznih vlog.

V kolikor bo zaprošena višina sofinanciranja pozitivno ocenjenih vlog višja, kot je razpoložljivih sredstev, bodo vloge izbrane do porabe sredstev.

# POGOJI ZA UGOTAVLJANJE UPRAVIČENOSTI

|  |  |  |
| --- | --- | --- |
|  | **POGOJ** | **DOKAZILO IN NAČIN PREVERJANJA** |
| **Splošni pogoji, ki jih mora izpolnjevati prijavitelj** | | |
| 1 | Prijavitelj na dan oddaje vloge nima neporavnanih zapadlih finančnih obveznosti v višini 50 eurov ali več do ministrstva, pri čemer neporavnane obveznosti izhajajo iz naslova pogodb o sofinanciranju oziroma o dodelitvi javnih sredstev in so bile kot neporavnane in zapadle spoznane z izvršilnim naslovom. | Posebna dokazila s strani prijavitelja niso potrebna.  Izpolnjevanje pogoja preveri ministrstvo v lastnih evidencah. |
| 2 | V obdobju zadnjega leta, šteto za nazaj od dne objave javnega razpisa, prijavitelj nima neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50 eurov ali več na dan oddaje vloge). | Posebna dokazila s strani prijavitelja niso potrebna.  Izpolnjevanje pogoja preveri ministrstvo pri Finančni upravi Republike Slovenije.  Prijavitelj ministrstvu poda pooblastilo za pridobitev podatkov od Finančne uprave Republike Slovenije (Obrazec 7). |
| 3 | Med prijaviteljem in ministrstvom oziroma izvajalskimi institucijami ministrstva niso bile, pri že sklenjenih pogodbah o sofinanciranju iz naslova nepovratnih javnih sredstev, ugotovljene hujše nepravilnosti pri porabi javnih sredstev in izpolnjevanju ključnih pogodbenih obveznosti, zaradi česar je ministrstvo oziroma izvajalska institucija odstopila od pogodbe o sofinanciranju, od odstopa od pogodbe pa še ni preteklo 5 let. Pri povratnih sredstvih pa med prijaviteljem in ministrstvom oziroma Izvajalskimi institucijami ministrstva pri že sklenjenih pogodbah ne sme priti do hujših kršitev pogodbenih obveznosti iz naslova pogodbe o poravnavi dolga. | Posebna dokazila s strani prijavitelja niso potrebna.  Izpolnjevanje pogoja preveri ministrstvo v lastnih evidencah. |
| 4 | Za iste že povrnjene upravičene stroške in aktivnosti, ki so predmet sofinanciranja v tem razpisu, prijavitelj ni in ne bo pridobil sredstev iz drugih javnih virov (sredstev evropskega, ali državnega proračuna) (prepoved dvojnega financiranja). | Preverjanje izpolnjevanja tega pogoja predstavlja priložena, podpisana in žigosana Izjava prijavitelja o izpolnjevanju in sprejemanju razpisnih pogojev (Obrazec 4). Prijavitelj s tem poda izjavo, da je s tem pogojem seznanjen in se z njim strinja. |
| 5 | Prijavitelji so občine iz ožjega območja ONPP SAŠA: Občina Šoštanj, Mestna občina Velenje, Občina Šmartno ob Paki. | Posebna dokazila s strani prijavitelja niso potrebna. Izpolnjevanje pogoja preveri ministrstvo ob pregledu vloge na javni razpis. |
| **Posebni pogoji, ki jih mora izpolnjevati prijavitelj oziroma projekt** | | |
| 1 | Projekt mora biti skladen z namenom, ciljem in predmetom javnega razpisa. | Skladnost se ugotavlja iz podatkov v vlogi in v prijavnem obrazcu. |
| 2 | Projekt mora izkazovati:  - skladnost z nameni iz 8. člena Uredbe o vzpostavitvi Skladu za pravični prehod,  - skladnost s Programom evropske kohezijske politike v obdobju 2021-2027 v Sloveniji, prednostno nalogo: 10. Sklad za pravični prehod;  - skladnost s specifičnimi cilji ONPP SAŠA regije ter izkazovanje prispevka k doseganju kazalnikov učinka in rezultatov ONPP SAŠA regije, skladnost in prispevek k doseganju ciljev RRP Savinjske regije za obdobje 2021-2027 in Območnega razvojnega programa Savinjsko-Šaleške regije za obdobje 2021 – 2027  - skladnost in prispevek k doseganju ciljev Nacionalnega energetskega in podnebnega načrta  - skladnost s prednostnimi področji Slovenske strategije trajnostne pametne specializacije. | Izkazovanje skladnosti se ugotavlja iz podatkov v vlogi in prijavnem obrazcu. |
| 3 | Projekt mora biti lociran znotraj ožjega območja ONPP SAŠA premogovne regije | Izpolnjevanje tega pogoja se preverja na podlagi podatkov v vlogi in prijavnem obrazcu. |
| 4 | Projekt mora upoštevati razmejitev z ukrepi programa EKP 21-27 in NOO, kot opredeljeno v ONPP. | Izpolnjevanje tega pogoja se preverja na podlagi podatkov v vlogi ter izpolnjene izjave v Obrazcu 4. |
| 5 | Prijavitelj mora v vlogi izkazati, da so bili na območju, kjer se načrtuje ureditev podjetniškega inkubatorja že sanirani negativni vplivi na okolje, povzročeni zaradi pridobivanja premoga, to je dejavnosti, ki se je izvajala v skladu z državnim dovoljenjem (rudarsko koncesijo) v skladu z načelom “onesnaževalec plača”. | Izpolnjevanje tega pogoja se preverja na podlagi podatkov v vlogi in prijavnem obrazcu, kjer prijavitelj navede podatke o sanaciji negativnih vplivov na okolje povzročenih zaradi pridobivanja premoga na podlagi programov za sanacijo območja. |
| 6 | Prijavitelj mora v vlogi izkazati, da območje, kjer se načrtuje ureditev podjetniškega inkubatorja glede na Metodologijo opredelitve degradiranih območij (Priloga 3 k Obrazcu 1) sodi v »primarno« območje degradiranosti ali s strokovnimi gradivi izkazati, da sodi v »sekundarno« območje degradiranosti. | Izpolnjevanje tega pogoja se preverja na podlagi podatkov v vlogi in prijavnem obrazcu. |
| 7 | Prijavitelj mora imeti pravico graditi oziroma posegati v prostor v skladu z veljavno gradbeno zakonodajo. Pravnomočno gradbeno dovoljenje za celoten projekt, ki je predmet vloge na javni razpis, mora biti predloženo ob oddaji vloge na ta javni razpis. | Izpolnjevanje tega pogoja se preverja na podlagi k vlogi predložene kopije ustreznega pravnomočnega dovoljenja za poseg v prostor za celotno investicijo, pri čemer se mora dovoljenje glasiti na prijavitelja oziroma izjave prijavitelja.  Pravnomočnost dovoljenja za poseg v prostor mora biti potrjena z žigom o pravnomočnosti izdanega dokumenta.  V primeru, da za izvedbo projekta ni potrebno pridobiti gradbenega dovoljenja, mora prijavitelj priložiti sklep upravne enote, da gradbeno dovoljenje ni potrebno (oz. sklep o zavrnitvi vloge za izdajo gradbenega dovoljenja). |
| 8 | Objekt z zemljiščem, na katerem bo zgrajen podjetniški inkubator, mora biti ob oddaji vloge v lasti prijavitelja ali mora imeti prijavitelj za objekt oz. zemljišče na katerem bo zgrajen podjetniški inkubator pogodbo o služnosti ali pogodbo o ustanovitvi stavbne pravice ali koncesijsko pogodbo sklenjeno med prijaviteljem in lastnikom objekta oz. zemljišča ali dokazilo, da je prijavitelj določen za upravljavca v skladu z 11. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18), s trajanjem še najmanj pet (5) let od datuma zaključka projekta. | Lastništvo objekta in zemljišča se v primeru priloženega pravnomočnega gradbenega dovoljenja ne dokazuje posebej.  Lastništvo objekta in zemljišča se v primeru, da gradbeno dovoljenje ni potrebno, dokazuje z izpisom iz zemljiške knjige, iz katerega je razvidno, da je predlog za vpis vložen oziroma potrjen in da ni nobenega drugega predloga za vpis v zemljiško knjigo, ki bi imel prednostni vrstni red in bi predlagatelju onemogočil vknjižbo lastninske pravice brez bremen. |
| 9 | Za projekt mora biti izdelana in s strani pristojnega organa prijavitelja potrjena investicijska dokumentacija v skladu z določili Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16), (v nadaljnjem besedilu: Uredba UEM). Prijavitelj mora k vlogi predložiti podpisan(e) in žigosan(e) sklep(e) o potrditvi investicijske dokumentacije. | Izpolnjevanje tega pogoja se ugotavlja na podlagi dokumentov iz vloge.  Podpisani in žigosani sklep o potrditvi posamezne investicijske dokumentacije mora vsebovati datum, št. sklepa, naziv projekta, vrednost projekta v tekočih cenah ter vire financiranja projekta. |
| 10 | Prijavitelj mora za vodenje in izvedbo projekta imenovati projektno skupino, ki je sestavljena iz najmanj treh oseb, ki imajo izkušnje z izvajanjem enakih oziroma podobnih investicij, kot je projekt, ki je predmet vloge. | Izpolnjevanje pogoja se preverja na podlagi navedb v vlogi. Preverja se navedba imena in priimka, delovnega mesta, referenc z enakimi oziroma podobnimi investicijami, kot je projekt, ki je predmet vloge na javni razpis (katere investicije, njihova vrednost) ter opis delovnih izkušenj posameznega člana projektne skupine. |
| 11 | Za investicijske projekte v vrednosti nad 2.500.000 EUR je potrebno izvesti ovrednotenje in ocenjevanje investicij v skladu z metodološkimi osnovami, določenimi v 5. členu Uredbe UEM, pri čemer je potrebno izvesti primerjavo stroškov in koristi za več možnih variant izvedbe investicije in ne zgolj primerjave stroškov za primer z investicijo z izhodiščnim stanjem in za primer »brez« investicije. | Izpolnjevanje tega pogoja se ugotavlja iz investicijske dokumentacije. |
| 12 | Prijavitelj mora v investicijski dokumentaciji izkazati, da projekt predstavlja najboljše razmerje med količino podpore, izvedenimi dejavnostmi in doseganjem ciljev glede na 2. točko 73. člena Uredbe 2021/1060/EU tako da  preveri smotrnost predloženega projekta z vidika meril uspešnosti in učinkovitosti v smislu 21. in 26. člena Uredbe UEM, pri čemer se upoštevajo finančna merila, ekonomska merila, razvojna merila in merila za usklajenost z normativi, standardi in stroški na enoto učinka. Pri preverjanju usklajenosti vrednosti investicije z normativi, standardi in stroški na enoto učinka je potrebno izvesti primerjavo vrednoti načrtovanega projekta z vrednostjo izgradnje primerljivih objektov v Sloveniji, ki jih prijavitelj pridobi iz evidenc o vrednosti investicij, ki jih spremlja in vodi npr. Geodetska uprava RS, Statistični urad RS, Gospodarska zbornica Slovenije oz. iz podatkov o dejanski vrednosti izvedenih primerljivih objektov v Sloveniji. | Izpolnjevanje tega pogoja se ugotavlja iz investicijske dokumentacije. |
| 13 | Prijavitelj mora imeti za projekt zaključeno finančno konstrukcijo oziroma ob upoštevanju virov po tem javnem razpisu zagotovljene vire za izvedbo celotnega projekta. | Izpolnjevanje tega pogoja se ugotavlja iz investicijske dokumentacije in vloge.  Če je dinamika investiranja projekta daljša od enega leta mora biti finančna konstrukcija izražena v tekočih cenah. V primeru, ko je dinamika investiranja projekta krajša od enega leta je lahko finančna konstrukcija izražena v stalnih cenah. |
| 14 | Projekt mora predstavljati ekonomsko nedeljivo celoto aktivnosti, ki izpolnjuje natančno določeno (tehnično-tehnološko) funkcijo in ima jasno opredeljene cilje, skladne z javnim razpisom in razpisno dokumentacijo. | Izpolnjevanje tega pogoja se ugotavlja iz dokumentacije vloge in s pomočjo javno dostopnih prostorskih podatkov. |
| 15 | Projekt mora imeti vnaprej določeno trajanje ter določen začetek in konec izvajanja. | Izpolnjevanje tega pogoja se ugotavlja iz dokumentacije vloge. |
| 16 | Projekti, katerih aktivnosti bodo/bi bile na dan izdaje sklepa o izboru projekta že zaključene, niso upravičeni do sofinanciranja. | Izpolnjevanje tega pogoja se ugotavlja na podlagi dokumentov iz vloge ter z morebitno izvedbo kontrole na kraju samem. |
| 17 | Projekt mora biti ustrezno opredeljen v veljavnem aktu o proračunu prijavitelja, in sicer v načrtu razvojnih programov (v nadaljnjem besedilu: NRP) - tretji del proračuna. Naziv projekta, zneski in viri financiranja morajo biti v investicijskem dokumentu, v obrazcih vloge in v NRP skladni. V nasprotnem primeru mora prijavitelj priložiti podpisno izjavo, da bo najkasneje do vložitve prvega zahtevka za izplačilo uskladil NRP oziroma posebni del proračuna. Dokazilo o usklajenosti je prijavitelj dolžan posredovati najkasneje ob prvem zahtevku za izplačilo. | Izpolnjevanje tega pogoja se ugotavlja na podlagi Obrazca 2 in dokumentov iz vloge. |
| 18 | Prijavitelj mora za projekt izvesti predhodni postopek presoje vplivov na okolje oz. opraviti / pridobiti presojo vplivov na okolje (v nadaljnjem besedilu: PVO) v skladu z določili Uredbe o posegih v okolje. Okoljevarstveno soglasje oz. odločba o izvedbi predhodnega postopka presoje vplivov na okolje za projekt, ki je predmet vloge na javni razpis, mora biti predloženo najkasneje 6 mesecev po oddaji vloge na ta javni razpis.  Prijavitelj mora predložiti Obrazec 5: Izvedba presoje projektov v skladu z načelom DNSH v katerem mora pojasniti način, kako bo pri izvedbi projekta upošteval tehnična merila in izvedel omilitvene ukrepe na način, da aktivnosti projekta ne bodo imele bistvenega škodljivega vpliva na katerega koli od šestih okoljskih ciljev v skladu s tehničnimi smernicami Evropske komisije za DNSH ( 2021/C 58/01.) [[2]](#footnote-2)  Prijavitelj mora predložiti Obrazec 6: Presoja odpornosti projekta na podnebne spremembe. | Izpolnjevanje tega pogoja se ugotavlja na podlagi Izpolnjenega Obrazca št. 5 za preverjanje skladnosti projekta z načelom DNSH in priložene Presoje vplivov na okolje / dokazilo o izvedenem predhodnem postopku ter iz priloženega Obrazca 6: Presoja odpornosti projekta na podnebne spremembe. |
| 19 | Prijavitelj mora vlogi priložiti tloris podjetniškega inkubatorja, ki je predmet vloge na javni razpis. V tlorisu morajo biti jasno označena površina celotnega objekta, ki je predmet prijave ter površina objekta, ki je namenjena podjetniškim vsebinam pri čemer mora biti najmanj 60% tlorisa celotnega objekta (bruto površine) namenjenih podjetniškim vsebinam (to je podjetjem - inkubirancem in podjetjem/organizacijam, ki nudijo podporne storitve pri nastajanju in rasti inkubirancem vključno s skupnimi površinami potrebnimi za delovanje inkubatorja). Iz tlorisa mora biti razvidna predvidena namembnost površin podjetniškega inkubatorja in načrtovana zasedenost novo urejenih uporabnih površin namenjenih za podjetniške vsebine v roku treh (3) let po zaključku projekta. | Izpolnjevanje tega pogoja se ugotavlja na podlagi priloge Tloris podjetniškega inkubatorja. |
| 20 | Zasedenost novo urejenih uporabnih površin podjetniškega inkubatorja namenjenih za podjetniške vsebine, to je urejene površine podjetniškega inkubatorja (pisarniški, proizvodni in drugi prostori vključno s skupnimi površinami potrebnimi za delovanje inkubatorja) mora biti najkasneje v obdobju treh (3) let od zaključka projekta najmanj 70 % . | Izpolnjevanje tega pogoja se ugotavlja na podlagi priloge: Tloris podjetniškega inkubatorja in letnih poročil prijavitelja. |
| 21 | Delež površin namenjenih za inkubirance v okviru novo urejenih neto uporabnih površin podjetniškega inkubatorja za podjetniške vsebine (to je urejene površine podjetniškega inkubatorja (pisarniški, proizvodni itd. drugi prostori) brez skupnih prostorov (hodniki, stopnišča, sanitarije, itd.) mora znašati najmanj 60 %. | Izpolnjevanje tega pogoja se ugotavlja na podlagi priloge: Tloris podjetniškega inkubatorja in letnih poročil prijavitelja. |
| 22 | Prijavitelj mora v točki 3.2.3. obrazca 1 navesti načrtovane vrednost kazalnikov rezultata projekta. Načrtovane vrednosti kazalnikov rezultata projekta morajo dosegati vrednosti, ki so določene za posamezni kazalnik v točki 12 razpisne dokumentacije. | Izpolnjevanje tega pogoja se ugotavlja na podlagi obrazca 1 in letnih poročil prijavitelja. |
| 23 | Do financiranja niso upravičeni projekti oz. so izvzeti iz obsega podpore, v skladu z 9. členom Uredbe o vzpostavitvi Sklada za pravični prehod:  a) razgradnje ali gradnje jedrskih elektrarn;  b) proizvodnje, predelave ter trženja tobaka in tobačnih izdelkov;  c) podjetij v težavah, kakor so opredeljena v točki 18 člena 2 Uredbe Komisije (EU) št. 651/2014, razen če je to odobreno na podlagi začasnih pravil o državni pomoči, določenih zaradi obravnavanja izjemnih okoliščin, ali v okviru pomoči de minimis za podporo naložbam, s katerimi se v sklopu procesa energetskega prehoda zmanjšujejo stroški za energijo;  d) naložb, povezanih s proizvodnjo, predelavo, prevozom, distribucijo, skladiščenjem ali zgorevanjem fosilnih goriv, razen naložbe v širitev in spremembo namena, pretvorbo ali naknadno opremljanje omrežij za prenos in distribucijo plina, pod pogojem, da se s takimi naložbami zagotovi zmogljivost omrežij, da se v sistem lahko dodajajo plini iz obnovljivih virov in plini z nizkimi emisijami ogljika, kot so vodik, biometan in sintezni plin, ter da omogočajo nadomestitev naprav na trdna fosilna goriva. | Izpolnjevanje tega pogoja se preverja na podlagi podatkov v vlogi in investicijskem programu, kjer prijavitelj navede informacije o tem, kako je pri izgradnji energetske infrastrukture upošteval pogoj, da se s takimi naložbami zagotovi zmogljivost omrežij, da se v sistem lahko dodajajo plini iz obnovljivih virov in plini z nizkimi emisijami ogljika, kot so vodik, biometan in sintezni plin, ter da omogočajo nadomestitev naprav na trdna fosilna goriva.  Izpolnjevanje pogoja preveri ministrstvo iz predložene vloge. |
| 24 | Prijavitelj mora vlogi priložiti analizo stanja podjetniškega okolja z navedbo podatkov o že delujočih institucijah podpornega okolja v premogovni regiji ter izkazano potrebo po izboljšanju start-up ekosistema z izgradnjo podjetniških inkubatorjev, za spodbujanje nastajanja novih podjetij ter njihovega razvoja. V primeru, da prijavitelji v okviru tega javnega razpisa oddaja vlogo za več podjetniških inkubatorjev, mora analiza zajemati vse načrtovane inkubatorje z upoštevanjem jasne vsebinske ločnice oziroma njihove specializacije/ diferenciacije ter komplementarnosti posameznih inkubatorjev istega prijavitelja ter prikaz njihovega prispevka k razvojnemu prestrukturiranju regije v smeri nizkoogljičnega krožnega gospodarstva. | Izpolnjevanje tega pogoja se ugotavlja na podlagi predložene priloge: Analiza stanja in potreb po inkubatorjih v občini. |
| 25 | Prijavitelj mora v vlogi predložiti predlog poslovnega načrta delovanja inkubatorja (namen, cilji, ciljne skupine, programsko usmeritev glede na Slovensko strategijo trajnostne pametne specializacije, način transparentnega vključevanja/izborni postopek inkubirancev ter drugih podpornih podjetij, ki bodo delovala v inkubatorju, način vključevanja študentov/ diplomantov fakultet v primeru, da je izobraževalna institucija locirana v inkubatorju, predvidene aktivnosti inkubatorja, način povezovanja z RRI institucijami/organizacijami ter podjetji lociranimi v inkubatorju, v in izven regije ter za doseganje učinkov prelivanja (spillover učinki), okvirni finančni načrt, zagotavljanje finančne vzdržnosti po zaključku operacije (predvideni finančni viri in mehanizmi za kritje stroškov delovanja in vzdrževanja inkubatorja)) ter opis transparentnega izbora upravljavca inkubatorja (pričakovane značilnosti, izkušnje upravljavca za vodenje oziroma upravljanje inkubatorja). Predlogu morajo biti priloženi sklenjeni sporazumi s pridruženimi oz. partnerskimi organizacijami/ institucijami, iz katerih je razvidna predvidena vrsta/ oblika podpornih storitev inkubirancem (kot so npr. raziskovalne, izobraževalne, svetovalne in druge podporne storitve. | Izpolnjevanje tega pogoja se preverja na podlagi predložene priloge: Predloga poslovnega načrta delovanja inkubatorja. |
| 26 | Iz predloga poslovnega načrta delovanja inkubatorja mora biti razvidno, da inkubator zagotavlja podporo za fazo predinkubiranja, za fazo delovanja novoustanovljenih (start-up) podjetij oz. inkubirancev in fazo podpore tem podjetjem, ki so starejši od treh let, a ostajajo oz. delujejo v inkubatorju do starosti predvidoma največ pet let, od prvega vpisa v poslovni register. | Izpolnjevanje tega pogoja se preverja na podlagi navedb v priloženem poslovnem načrtu inkubatorja. |

Glede izpolnjevanja razpisnih pogojev prijavitelj podpiše izjavo (Obrazec 4), s katero pod kazensko in materialno pravno odgovornostjo potrdi izpolnjevanje in sprejemanje razpisnih pogojev za kandidiranje na tem javnem razpisu.

V primeru dvoma glede izpolnjevanja pogojev, lahko ministrstvo zahteva dodatna pojasnila ali dokazila.

# DOSEGANJE KAZALNIKOV PROJEKTA

Na projektih se bo spremljalo doseganje kazalnikov učinka in rezultata. Kazalniki učinka se bodo dokazovali ob zaključku projekta. Kazalniki rezultata se bodo dokazovali najkasneje pet (5) let po zaključku projekta.

Podatki iz vloge bodo osnova za spremljanje pričakovanih rezultatov in bodo kot takšni tudi vključeni v pogodbo o sofinanciranju.

Kazalniki učinka po tem javnem razpisu so:

* število podprtih investicijskih projektov,
* novo urejene površine za gospodarsko dejavnost v zgrajenem podjetniškem inkubatorju.

Nedoseganje kazalnikov učinka je razlog za vračilo sredstev v celoti.

Kazalnik učinka »število podprtih investicijskih projektov« predstavlja število zaključenih projektov in je v primeru uspešno zaključenega projekta enak 1.

Kazalnik učinka »novo urejene površine za gospodarsko dejavnost v zgrajenem podjetniškem inkubatorju« predstavlja površino vseh novo urejenih površin podjetniškega inkubatorja, ki zajema površine za inkubirance, vključno s podjetji/organizacijami, ki nudijo podporne storitve inkubirancem s skupnimi površinami ter površine namenjene pridruženim oz. partnerskim organizacijam .

Kazalniki rezultata po tem javnem razpisu so:

* zasedenost novo urejenih uporabnih površin namenjenih za podjetniške vsebine v podjetniškem inkubatorju najkasneje v roku treh (3) let od zaključka projekta (v % glede na novo urejene površine);
* število inkubirancev, ki so bili v obdobju treh (3) let od zaključka projekta vključeni v inkubator;
* število inkubirancev iz enega izmed prednostnih področij Slovenske strategije trajnostne pametne specializacije S5, ki so bili v obdobju treh (3) od zaključka projekta vključeni v inkubator;
* število izvedenih usposabljanj ali delavnic s področja podjetništva, financiranja, coachinga, mentoriranja, storitev pravnega svetovanja, ipd, ki jih izvede upravljavec inkubatorja za vključene inkubirance, za potencialne inkubirance in širšo javnost v obdobju treh (3) let po zaključku projekta;
* število izvedenih raziskovalnih in drugih projektov s strani inkubirancev v sodelovanju s podpornimi podjetji oziroma izobraževalnimi ter raziskovalnimi institucijami, ki so locirani v inkubatorju in tudi tistimi, ki delujejo izven njega, v obdobju treh (3) let po zaključku projekta;
* število študentov izobraževalnih institucij/fakultet, ki so locirane s svojimi prostori in dejavnostjo izobraževanja v inkubatorju in ki so vključeni v delavnice, usposabljanja in dogodke v okviru inkubatorja v obdobju treh (3) let od zaključka projekta (samo v primeru, da je izobraževalna institucija/fakulteta locirana s svojimi prostori in dejavnostjo izobraževanja, v inkubatorju);
* število novo ustvarjenih delovnih mest, ki jih bodo ustvarila novoustanovljena podjetja vključena v inkubator v obdobju petih (5) od zaključka projekta.

Kazalnik »zasedenost novo urejenih uporabnih površin namenjenih za podjetniške vsebine v podjetniškem inkubatorju najkasneje v roku treh let od zaključka projekta « predstavlja delež novo urejenih površin namenjenih za podjetniške vsebine v zgrajenem podjetniškem inkubatorju, na katerih inkubiranci dejansko delujejo na podlagi sklenjene pogodbe s podjetniškim inkubatorjem in drugih površin na katerih delujejo podporna podjetja/organizacije, ki nudijo podporne storitve pri nastajanju in rasti inkubirancev vključno s skupnimi površinami potrebnimi za delovanje inkubatorja glede na novo urejene uporabne površine podjetniškega inkubatorja namenjene za podjetniške vsebine. Evidenco površin vključenih inkubirancev ter evidenco površin na katerih delujejo podporna podjetja/organizacije vključno s skupnimi površinami vodi in poroča upravljalec podjetniškega inkubatorja.

**Zasedenost novo urejenih uporabnih površin podjetniškega inkubatorja namenjenih za podjetniške vsebine mora biti najkasneje v roku treh let od zaključka projekta najmanj 70 %.**

Kazalnik »število inkubirancev, ki so bili v obdobju treh let od zaključka projekta vključeni v inkubator« predstavlja število inkubirancev, ki so bili na podlagi sklenjene pogodbe z upravljalcem inkubatorja v obdobju treh let od zaključka projekta vključeni v inkubator za obdobje najmanj 6 mesecev. Kazalnik se dokazuje s sklenjenimi pogodbami med upravljalcem in inkubiranci. Evidenco vključenih inkubirancev vodi in poroča upravljalec podjetniškega inkubatorja.

**Načrtovano število inkubirancev, ki bodo v obdobju treh let od zaključka projekta vključeni v inkubator mora znašati najmanj** **6 na 1000 m2 bruto urejenih površin podjetniškega inkubatorja.**

Kazalnik »število inkubirancev iz enega izmed prednostnih področij Slovenske strategije trajnostne pametne specializacije S5, ki so bili v obdobju treh let od zaključka projekta vključeni v inkubator« predstavlja število inkubirancev, ki so bili na podlagi sklenjene pogodbe z upravljalcem inkubatorja v obdobju treh let od zaključka projekta vključeni v inkubator za obdobje najmanj 6 mesecev. Kazalnik se dokazuje s sklenjenimi pogodbami med upravljalcem in inkubiranci iz katerih mora biti razvidno, da podjetje deluje na enem izmed področij Slovenske strategije trajnostne pametne specializacije S5. Evidenco vključenih inkubirancev vodi in poroča upravljalec podjetniškega inkubatorja.

**Načrtovano število inkubirancev iz enega izmed prednostnih področij Slovenske strategije trajnostne pametne specializacije S5, ki bodo v obdobju treh let od zaključka projekta vključeni v inkubator mora znašati najmanj 3 na 1000 m2 bruto urejenih površin podjetniškega inkubatorja.**

Kazalnik »število izvedenih usposabljanj ali delavnic s področja podjetništva, financiranja, coachinga, mentoriranja, storitev pravnega svetovanja, ipd, ki jih izvede upravljavec inkubatorja za vključene inkubirance, za potencialne inkubirance in širšo javnost v obdobju treh let po zaključku projekta« se dokazuje s poročilom o izvedenih delavnicah in usposabljanjih, ki ga pripravi upravljalec inkubatorja.

**Načrtovano število usposabljanj ali delavnic s področja podjetništva, financiranja, coachinga, mentoriranja, storitev pravnega svetovanja, ipd, ki jih izvede upravljavec inkubatorja za vključene inkubirance, za potencialne inkubirance in širšo javnost v obdobju treh let po zaključku projekta mora znašati najmanj 12 na 1000 m2 bruto urejenih površin podjetniškega inkubatorja.**

Kazalnik »število izvedenih raziskovalnih in drugih projektov s strani inkubirancev v sodelovanju s podpornimi podjetji oziroma izobraževalnimi ter raziskovalnimi institucijami, ki so locirani v inkubatorju in tudi tistimi, ki delujejo izven njega, v obdobju treh let po zaključku projekta« se dokazuje s poročilom o izvedenih raziskovalnih in drugih projektih, ki ga pripravi upravljalec inkubatorja. Za raziskovalni projekt se šteje skupni projekt, izveden na podlagi pogodbe o sodelovanju med gospodarskimi subjekti ter izobraževalnimi in raziskovalnimi organizacijami, katerega rezultati so določene strokovne rešitve, ki so predstavljene v pisnem poročilu.

**Načrtovano število raziskovalnih in drugih projektov s strani inkubirancev v sodelovanju s podpornimi podjetji oziroma izobraževalnimi ter raziskovalnimi institucijami, ki so locirani v inkubatorju in tudi tistimi, ki delujejo izven njega, v obdobju treh let po zaključku projekta mora znašati najmanj 3 na 1000 m2 bruto urejenih površin podjetniškega inkubatorja.**

Kazalnik »število študentov izobraževalnih institucij/fakultet, ki so locirane s svojimi prostori in dejavnostjo izobraževanja v inkubatorju, ki so vključeni v delavnice, usposabljanja in dogodke v okviru inkubatorja v obdobju treh let od zaključka projekta« se dokazuje z evidenco vključenih študentov, ki jo vodi upravljalec inkubatorja.

**Načrtovano število študentov, izobraževalnih institucij/fakultet, ki so locirane s svojimi prostori in dejavnostjo izobraževanja v inkubatorju, ki so vključeni v delavnice, usposabljanja in dogodke v okviru inkubatorja v obdobju treh let od zaključka projekta mora znašati najmanj 12 na 1000 m2 bruto urejenih površin podjetniškega inkubatorja. (samo v primeru, da je izobraževalna institucija/fakulteta locirana s svojimi prostori in dejavnostjo izobraževanja, v inkubatorju).**

Kazalnik »število novo ustvarjenih delovnih mest, ki jih bodo ustvarila novoustanovljena podjetja vključena v inkubator v obdobju petih let od zaključka projekta« se dokazuje z evidenco novo ustvarjenih delovnih mest vključenih novoustanovljenih podjetij, ki jo vodi in poroča upravljalec podjetniškega inkubatorja. Kazalnik predstavlja številu zaposlenih v novoustanovljenih podjetjih, ki bodo v obdobju petih let od zaključka projekta vključena v inkubator in pri inkubirancih, ki so že izstopili iz inkubatorja in na presečni dan poročanja aktivno poslujejo, kot primerjava med povprečnim številom zaposlenih na podlagi delovnih ur v obračunskem obdobju pred vstopom podjetja v inkubator (podatek AJPES) in številom zaposlenih na dan 31. 12. za vsakokratno obdobje poročanja. Poročanje o številu novo ustvarjenih delovnih mest se izvaja 3 leta po zaključeni operaciji oziroma 31.12.2029 (kar je prej) in 5 let po zaključku operacije.

**Načrtovano število novo ustvarjenih delovnih mest, ki jih bodo ustvarila novoustanovljena podjetja vključena v inkubator v obdobju petih let od zaključka projekta mora znašati najmanj 12 na 1000 m2 bruto urejenih površin podjetniškega inkubatorja.**

Nedoseganje kazalnikov rezultata je razlog za vračilo sredstev. Sredstva bo končni prejemnik vračal glede na delež nedoseženih kazalnikov rezultata. Znesek vračila se izračuna tako, da se za vsak nedoseženi kazalnik določi delež vračila glede na delež nedoseganja kazalnika pri čemer vsak kazalnik predstavlja 1/7 zneska sofinanciranja.

# NAVODILA ZA IZDELAVO VLOGE

Prijavitelj bo vlogo na javni razpis pripravil tako, da bo izpolnil, podpisal in žigosal obrazce, ki so del razpisne dokumentacije ter vlogi priložil ustrezno investicijsko dokumentacijo, sklepe o potrditvi investicijske dokumentacije, ter ostala relevantna dokazila oziroma dokumentacijo, iz katere je razvidno izpolnjevanje pogojev javnega razpisa.

Vloga na javni razpis se lahko za isti projekt odda le enkrat. Po oddaji vloge popravki niso možni.

En prijavitelj lahko na javni razpis odda več vlog.

Vloga in vsi njeni sestavni deli morajo biti izpolnjeni v slovenskem jeziku. Vsi zneski v vlogi morajo biti navedeni v evrih (EUR) in zaokroženi na dve decimalni mesti.

* 1. Formalno popolna vloga

Vloga je formalno popolna, če so vlogi priložene:

1. izpolnjene, ter s strani prijavitelja podpisane in žigosane naslednje priloge:

* Obrazec 1: Vloga za projekt;
* Obrazec 2: Izjava o uskladitvi načrta razvojnih programov;
* Obrazec 3: Podatki o prijavitelju;
* Obrazec 4: Izjava prijavitelja o izpolnjevanju in sprejemanju razpisnih pogojev;
* Obrazec 5: Izvedba presoje skladnosti projektov z načelom DNSH;
* Obrazec 6: Presoja odpornosti projekta na podnebne spremembe;
* Obrazec 7: Pooblastilo za pridobitev podatkov od Finančne uprave Republike Slovenije;
* Obrazec 8: Vzorec pogodbe o sofinanciranju;
* Obrazec 9: Oprema ovojnice za oddajo vloge na javni razpis;
* Priloga 1 k Obrazcu 1: Finančna konstrukcija projekta po stroških aktivnosti;
* Priloga 2 k Obrazcu 1: Finančna konstrukcija projekta po letih in virih financiranja;
* Priloga 3 k Obrazcu 1: Metodologija opredelitve degradiranih območij;
* Investicijski dokumenti DIIP oziroma IP oziroma PIZ glede na vrednost projekta, upoštevajoč Uredbo o enotni metodologiji za pripravo in obravnavo investicijske dokumentacije na področju javnih financ:
* Sklepi o potrditvi investicijskih dokumentov ter morebitnih novelacij, skladno z Uredbo o enotni metodologiji za pripravo in obravnavo investicijske dokumentacije na področju javnih financ;
* Tloris podjetniškega inkubatorja;
* Predlog poslovnega načrta delovanja inkubatorja;
* Analiza stanja in potreb po inkubatorjih v premogovni regiji;
* Projektantski popis del ter predračun za izvedbo vseh aktivnosti načrtovanega projekta
* Kopija celotnega načrta razvojnih programov proračuna (NRP) z jasno označeno vrstico projekta, ki je predmet prijave (kopija mora biti žigosana in podpisana s strani odgovorne osebe prijavitelja na strani, kjer je naveden projekt, ki je predmet vloge);
* Pisno pooblastilo za podpis, kadar obrazce vloge ali priloge vloge podpiše pooblaščenec odgovorne osebe prijavitelja;
* Potrdilo da je prijavitelj identificiran za namene DDV v obdobju izvajanja projekta ali izjava da ima za posamezni projekt pravico do odbitka DDV
* ter

**B) ostala dokumentacija, iz katere je razvidno izpolnjevanje pogojev javnega razpisa:**

* Kopija veljavnega akta o proračunu občine;
* Kopija izpisa »veljavni projekt v načrtu razvojnih programov državnega proračuna (Poročilo DPS 09-00-29-02 – izpis iz MFERAC-a)« - v primeru, ko je projekt že sofinanciran s strani državnega proračuna;
* Kopija pravnomočnega gradbenega dovoljenja za celotno investicijo na ta javni razpis, (podpisano in žigosano s strani prijavitelja), oziroma sklep o zavrženju vloge za pridobitev gradbenega dovoljenja s strani upravne enote, kadar gradbeno dovoljenje ni potrebno;
* Kopija presoje vplivov na okolje ali predhodnega postopka, upoštevajoč Uredbo o posegih v okolje, za katere je treba izvesti presojo vplivov na (Uradni list RS, št. 51/14, 57/15, 26/17, 105/20 in 44/22 – ZVO-2), oziroma izjavo prijavitelja, da ga bo dokumentacijo predložil najkasneje 6 mesecev po izdaji sklepa o odobritvi vloge na razpis (podpisano in žigosano s strani prijavitelja);
* Kulturnovarstveni pogoji oz. Soglasje Zavoda RS za varstvo kulturne dediščine v primeru, da je predmet projekta obnova objekta, ki ima status nepremične kulturne dediščine;
* Izpisi iz zemljiške knjige za vse objekte in zemljišča parcele na katerih se bo izvajala investicija v primeru, da gradbeno dovoljenje ni potrebno ali da prijavitelj ni lastnik objektov ali zemljišč.

# ROKI IN NAČIN PRIJAVE

Za javni razpis bo izveden en rok odpiranja.

Rok za predložitev vlog je najkasneje do dne 15. 5. 2025.

Vlogo je potrebno poslati ali vložiti na naslov: Ministrstvo za kohezijo in regionalni razvoj, Kotnikova 5, 1000 Ljubljana. Neposredna predložitev vlog je možna na zgornjem naslovu, v glavni pisarni ministrstva, od ponedeljka do četrtka med 7.30 in 15.30 uro in v petek med 7.30 in 14.30 uro.

Vloga mora biti najkasneje 15. 5. 2025 predložena glavni pisarni ministrstva ali oddana izvajalcu poštnih storitev kot priporočena pošiljka poslana na naslov Ministrstva za kohezijo in regionalni razvoj.

Vloga mora biti oddana v zaprti ovojnici, opremljena z obrazcem za oznako vloge »Obrazec 9«, ki je del razpisne dokumentacije.

Celotna vloga naj bo tudi skenirana in priložena v elektronski obliki (v primeru neskladnosti podatkov iz skenirane vloge in tiskane vlogo, se bodo upoštevali podatki iz tiskane vloge in pripadajoče dokumentacije).

Vsi stroški prijave na javni razpis bremenijo prijavitelja.

# ODPIRANJE IN PREGLED VLOG TER DOPOLNITVE OZIROMA POJASNITVE VLOG

Vloge bo z vidika pravočasnosti, formalne ter vsebinske popolnosti in ustreznosti preverila in ocenila strokovna komisija za izvedbo javnega razpisa, imenovana s sklepom ministra št. 4300-2/2025-MKRR-1 (v nadaljnjem besedilu: strokovna komisija).

Odpiranje pravočasno prispelih vlog bo izvedeno najkasneje v osmih (8) delovnih dneh po datumu za oddajo vlog. Odpiranje ne bo javno. Odpiranje se izvede z vpogledom vloge. O odpiranju strokovna komisija vodi zapisnik.

Nepravilno označene ovojnice in vloge, ki na Ministrstvo ne bodo prispele pravočasno, bodo v roku petnajstih (15) delovnih dni neodprte vrnjene prijaviteljem in bodo s sklepom zavržene. V primeru, da iz nepravilno označene ovojnice ne bo mogoče ugotoviti pošiljatelja, bo ovojnica zaradi ugotovitve naslova prijavitelja ter naziva projekta komisijsko odprta in nato vrnjena pošiljatelju, skupaj s sklepom o zavržbi vloge.

Pregled vlog, ki ga bo vodila strokovna komisija, bo potekal na naslednji način:

## Pregled formalne ustreznosti oziroma popolnosti posredovanih vlog

Pregled formalne popolnosti posredovanih vlog bo potekal sočasno z odpiranjem. Formalna popolnost vloge pomeni, da je vlogi priložena vsa dokumentacija, navedena v točki 13 razpisne dokumentacije. Prijavitelji formalno nepopolnih vlog bodo najkasneje v petnajstih (15) delovnih dneh po odpiranju s pozivom po pošti pozvani k dopolnitvi vloge.

Prijavitelji bodo morali vlogo dopolniti v roku, ki ga bo določila strokovna komisija, vendar najkasneje v osmih (8) dneh od prejema poziva k dopolnitvi. Vloga se formalno dopolnjuje zgolj enkrat. Nepopolna vloga, ki je prijavitelj v roku ne bo dopolnil, oziroma, če je ne bo dopolnil v skladu s pozivom k dopolnitvi, bo s sklepom zavržena.

## Pregled vsebinske ustreznosti posredovanih vlog

Formalno popolne vloge bo strokovna komisija vsebinsko pregledala. Pri pregledu bo preverila skladnost posredovane vloge s pogoji javnega razpisa in razpisne dokumentacije. Pogoji morajo biti izpolnjeni na dan oddaje vloge. Pogoji so predmet preverjanja pred začetkom ocenjevanja. V primeru, da katerikoli od pogojev ni izpolnjen, se izpolnjevanje kriterijev za ocenjevanje ne bo preverjalo, vloga pa bo zavrnjena. V primeru, da ministrstvo ugotovi, da prijavitelj navaja napačne podatke, se vloga lahko zavrne.

V primeru nejasnosti, neusklajenosti, manjkajočih podatkov ali nepravilnosti v obrazcih in/ali investicijski dokumentaciji bo ministrstvo prijavitelja pozvalo k pojasnitvi, posredovanju dodatnih pojasnil v zvezi s posredovano vlogo in/ali uskladitvi vloge oziroma dokumentacije projekta (v nadaljevanju: pojasnitev vloge). Prijavitelji vsebinsko neusklajenih vlog bodo morali vloge uskladiti oziroma pojasniti najkasneje v osmih (8) dneh od prejema poziva. Vloga se pojasnjuje oziroma usklajuje v skladu z razpisom in tako, da je v svoji končni obliki celovita in v vseh sestavinah usklajena.

Predmet vsebinske dopolnitve ne morejo biti uskladitve in pojasnitve investicijske dokumentacije, ki pomenijo novelacijo glede na Uredbo o enotni metodologiji za pripravo in obravnavo investicijske dokumentacije na področju javnih financ (spremembe, ki bodo znatno spremenile pričakovane stroške ali koristi investicije v njeni ekonomski dobi, zlasti pa, če bodo odmiki investicijskih stroškov večji od 20 odstotkov ocenjene vrednosti projekta). Prav tako ne more biti predmet vsebinske dopolnitve uskladitve in pojasnitve tisti deli vloge, ki se vežejo na samo vsebino projekta (namen, cilji, ciljne vrednosti kazalnikov idr.), ki je predmet vloge in tehnične specifikacije predmeta vloge ter tisti elementi vloge, ki vplivajo ali bi lahko vplivali na drugačno razvrstitev vloge glede na preostale vloge (merila). Prijavitelj sme ob pisnem soglasju ministrstva popraviti očitne računske napake, ki jih ministrstvo odkrije pri pregledu in ocenjevanju vlog.

V primeru, da prijavitelj vsebinskih pojasnitev ne bo posredoval v postavljenem roku oziroma jih sploh ne bo posredoval, se bo strokovna komisija o vlogi odločila na podlagi navedb v vlogi in razpoložljive dokumentacije.

Strokovna komisija bo z merili za ocenjevanje obravnavala (ocenila) vse pravočasne, formalno popolne ter vsebinsko ustrezne (izpolnjujejo vse pogoje in zahteve javnega razpisa) vloge. Vloga, ki ne bo izpolnjevala pogojev in zahtev iz javnega razpisa/razpisne dokumentacije, se bo kot neustrezna s sklepom zavrnila.

# OCENJEVANJE VLOG

Vloge, ki bodo formalno in vsebinsko popolne, bo ocenila strokovna komisija. Ocenjevalni postopek bo temeljil na metodologiji in merilih za ocenjevanje / točkovanje vlog iz te razpisne dokumentacije (poglavje 17).

Vsako vlogo, ki bo formalno in vsebinsko popolna, bosta ocenila dva neodvisna ocenjevalca. V primeru razhajanja posameznih ocen za več kot 15 odstotkov, bo vlogo ocenil še tretji ocenjevalec. Končna ocena se bo oblikovala na osnovi povprečja najbližjih dveh ocen, ki jo bo potrdila strokovna komisija.

Projekt lahko doseže največ 100 točk. Prijavitelj za projekt, ki je pridobil manj kot 50 točk v nobenem primeru ne more pridobiti sofinanciranja. Sredstva se vlogam, ki so dosegle prag, dodeljujejo po vrsti od najvišje ocenjene dalje.

V primeru enakega števila točk v okviru posameznega namena bodo imeli prednost tisti projekti ki bodo pridobili več točk pri merilu 1, nato pri merilu 2, nato pri merilu 3. V kolikor ima več projektov še vedno enako število točk, se upošteva vrstni red oddaje vlog (dan, ura, minuta).

Strokovna komisija bo predstojniku ministrstva v odločanje podala predlog za vloge, ki so prispele na javni razpis v okviru posameznega roka odpiranja in posameznega namena. Minister sprejme končno odločitev s sklepom o sofinanciranju za vse formalno popolne, vsebinsko ustrezne vloge, ki so dosegle prag za sofinanciranje in za katere je bilo na voljo dovolj razpoložljivih nepovratnih sredstev. Minister sprejme končno odločitev s sklepom o zavrženju za formalno nepopolne vloge, vključno z neustrezno dopolnjenimi vlogami (ki so po dopolnitvi še vedno formalno nepopolne) in za prepozno prispele vloge, s sklepom o zavrnitvi za vse vsebinsko neustrezne vloge (ki ne izpolnjujejo pogojev), vloge, ki niso dosegle praga za sofinanciranje in vloge, ki so sicer dosegle prag za sofinanciranje, pa za njihovo sofinanciranje ni bilo na voljo razpoložljivih nepovratnih sredstev (razen v primeru, ki ga navajamo v nadaljevanju tega poglavja in v poglavju 9.a).

Del razpisanih sredstev lahko ostane nerazdeljen v primeru premajhnega števila vlog za posamezni namen, ki bi dosegle minimalno število točk, potrebnih za sofinanciranje ali v primeru, ko ni na voljo dovolj razpoložljivih sredstev za podporo zadnje izmed vlog, ki je po izvedenem postopku ocenjevanja v vrsti za sofinanciranje, v višini zaprošenega sofinanciranja kot izhaja iz vloge ali pa v skrajnem primeru, ko prijavitelj ne sprejme zmanjšanega obsega sofinanciranja, kot je to pojasnjeno v nadaljevanju tega poglavja razpisne dokumentacije.

Vloge se za sofinanciranje za posamezni namen potrjujejo v zgoraj navedenem vrstnem redu višine prejetih točk v postopku ocenjevanja vlog, skladno z merili. Vendar v primeru, ko v okviru javnega razpisa ni na voljo dovolj razpoložljivih sredstev za podporo zadnje izmed vlog za posamezni namen, ki je po izvedenem postopku ocenjevanja v vrsti za sofinanciranje, do celotnega, to je v višini zaprošenega sofinanciranja kot izhaja iz vloge, lahko ministrstvo prijavitelja pozove k izjavi oziroma opredelitvi do možnosti izvedbe projekta z zmanjšanim obsegom sofinanciranja. V kolikor prijavitelj potrdi, da sprejema zmanjšan obseg sofinanciranja za izvedbo projekta in da lahko zagotovi dodatna lastna sredstva ter ministrstvu posreduje izjavo o zaprtju finančne konstrukcije in o izvedbi projekta kljub zmanjšanemu obsegu sofinanciranja, ministrstvo izda sklep o izboru vloge z zmanjšanim obsegom sofinanciranja. V kolikor se prijavitelj ne strinja z izvedbo projekta z manjšim obsegom financiranja, preostanek sredstev ostane nerazporejen.

V primeru, da posamezni prijavitelj odstopi od podpisa pogodbe o dodelitvi sredstev, se sproščena sredstva lahko dodelijo pozitivno ocenjenemu projektu, ki je naslednji v vrsti za sofinanciranje glede na višino prejetih točk, skladno z zgoraj opredeljenim postopkom.

Z izbranimi prijavitelji bodo sklenjene pogodbe o sofinanciranju. Vzorec pogodbe o sofinanciranju je sestavni del razpisne dokumentacije. Ministrstvo si pridržuje pravico, da vsebino pogodbe pred podpisom spremeni. Končni prejemnik lahko umakne vlogo za pridobitev sredstev do pravnomočnosti sklepa o izboru. Končni prejemnik lahko podpis pogodbe zavrne.

V kolikor bo ministrstvo pripravilo dodatna navodila za izvajanje projektov, bo o tem obvestilo vse končne upravičence in navodila objavilo na spletni strani ministrstva.

Ministrstvo si pridržuje pravico, da lahko javni razpis kadarkoli do zaključka izvedbe javnega razpisa spremeni, zapre ali prekliče, z objavo v Uradnem listu RS.

# METODOLOGIJA IN MERILA ZA OCENJEVANJE / TOČKOVANJE VLOG

Vse formalno in vsebinsko popolne vloge, ki bodo izpolnjevale pogoje za kandidiranje, bo ocenila strokovna komisija. Ocenjevanje bo komisija izvedla na podlagi podatkov iz vloge prijavitelja.

Komisija bo po izvedenem ocenjevanju točkovala posamezne projekte, pri čemer bo izhajala iz spodaj opisanih meril.

**Merilo 1: Prispevek projekta k doseganju ciljev in rezultatov v okviru specifičnega cilja JSO8.1: Sklad za pravični prehod**

Projektu se dodeli 20 točk v primeru, da je načrtovano število inkubirancev, ki bodo v obdobju treh let od zaključka projekta vključena v inkubator večje od 12.0 na 1000 m2 bruto urejenih površin podjetniškega inkubatorja.

Projektu se dodeli 15 točk v primeru, da je načrtovano število inkubirancev, ki bodo v obdobju treh let od zaključka projekta vključena v inkubator večje od 10.0 na 1000 m2 bruto urejenih površin podjetniškega inkubatorja.

Projektu se dodeli 10 točk v primeru, da je načrtovano število inkubirancev, ki bodo v obdobju treh let od zaključka projekta vključena v inkubator večje od 8.0 na 1000 m2 bruto urejenih površin podjetniškega inkubatorja.

Projektu se dodeli 5 točk v primeru, da je načrtovano število inkubirancev, ki bodo v obdobju treh let od zaključka projekta vključeni v inkubator večje od 7.0 na 1000 m2 bruto urejenih površin podjetniškega inkubatorja.

Merilo se presoja na podlagi podatkov v vlogi in utemeljitve s strani prijavitelja.

**Merilo 2: Prispevek projekta k skladnemu regionalnemu razvoju in k doseganju ciljev Območnega načrta za pravični prehod SAŠA regije**

Projektu se dodeli 20 točk v primeru, da je načrtovano število usposabljanj ali delavnic s področja podjetništva, financiranja, coachinga, mentoriranja, storitev pravnega svetovanja, ipd, ki jih izvede upravljavec inkubatorja za vključene inkubirance, za potencialne inkubirance in širšo javnost v obdobju treh let po zaključku projekta večje od 24.0 na 1000 m2 bruto urejenih površin podjetniškega inkubatorja.

Projektu se dodeli 15 točk v primeru, da je načrtovano število usposabljanj ali delavnic s področja podjetništva, financiranja, coachinga, mentoriranja, storitev pravnega svetovanja, ipd, ki jih izvede upravljavec inkubatorja za vključene inkubirance, za potencialne inkubirance in širšo javnost v obdobju treh let po zaključku projekta večje od 20.0 na 1000 m2 bruto urejenih površin podjetniškega inkubatorja.

Projektu se dodeli 10 točk v primeru, da je načrtovano število usposabljanj ali delavnic s področja podjetništva, financiranja, coachinga, mentoriranja, storitev pravnega svetovanja, ipd, ki jih izvede upravljavec inkubatorja za vključene inkubirance, za potencialne inkubirance in širšo javnost v obdobju treh let po zaključku projekta večje od 16.0 na 1000 m2 bruto urejenih površin podjetniškega inkubatorja.

Projektu se dodeli 5 točk v primeru, da je načrtovano število usposabljanj ali delavnic s področja podjetništva, financiranja, coachinga, mentoriranja, storitev pravnega svetovanja, ipd, ki jih izvede upravljavec inkubatorja za vključene inkubirance, za potencialne inkubirance in širšo javnost v obdobju treh let po zaključku projekta večje od 13.0 na 1000 m2 bruto urejenih površin podjetniškega inkubatorja.

Merilo se presoja na podlagi podatkov v vlogi in utemeljitve s strani prijavitelja.

**Merilo 3: Vzdržnost in trajnost predvidenih/načrtovanih rezultatov POPRAVI NA PREDLOG POSLOVNEGA NAČRTA 10 TOČK**

Projektu se dodeli 10 točk v primeru, da bo zasedenost novo opremljenih uporabnih površin namenjenih za podjetniške vsebine v zgrajenem podjetniškem inkubatorju najkasneje v obdobju treh let od zaključka projekta več kot 85,0 %.

Projektu se dodeli 5 točke v primeru, da bo zasedenost novo opremljenih uporabnih površin namenjenih za podjetniške vsebine v zgrajenem podjetniškem inkubatorju najkasneje v obdobju treh let od zaključka projekta več kot 75,0 % do vključno 85,0%.

Merilo se presoja na podlagi podatkov v vlogi, utemeljitve s strani prijavitelja, tlorisa inkubatorja.

**Merilo 4: Lokacija projekta**

Projektu se dodeli 10 točk v primeru, da se bo projekt izvajal na lokaciji, ki po Metodologiji opredelitve degradiranih območij (Priloga 3 k Obrazcu 1) sodi v »primarno« območje degradiranosti.

Merilo se presoja na podlagi podatkov v vlogi, utemeljitve s strani prijavitelja ter grafičnih prikazov.

**Merilo 5: Prispevek k raziskovalno, inovacijskemu potencialu regije, v smeri krepitve razvojne specializacije premogovne regije**

Projektu se dodeli 10 točk v primeru, da je načrtovano število podjetij iz enega izmed prednostnih področij Slovenske strategije trajnostne pametne specializacije S5, ki bodo v obdobju treh let od zaključka projekta vključeni v inkubator večje od 6.0 na 1000 m2 bruto urejenih površin podjetniškega inkubatorja.

Projektu se dodeli 5 točk v primeru, da je načrtovano število podjetij iz enega izmed prednostnih področij Slovenske strategije trajnostne pametne specializacije S5, ki bodo v obdobju treh od zaključka projekta vključeni v inkubator večje od 4.0 na 1000 m2 bruto urejenih površin podjetniškega inkubatorja.

Merilo se presoja na podlagi podatkov v vlogi in utemeljitve s strani prijavitelja.

**Merilo 6: Sinergijski učinki predlaganih rešitev med partnerji v regiji in med različnimi področji razvoja na regionalni ravni**

Projektu se dodeli 10 točk v primeru, da je načrtovano število raziskovalnih in drugih projektov s strani inkubirancev v sodelovanju s podpornimi podjetji ter drugimi izobraževalnimi ter raziskovalnimi institucijami, ki so locirani v inkubatorju in tudi tistimi, ki delujejo izven njega, v obdobju treh let po zaključku projekta večje od 6.0 na 1000 m2 bruto urejenih površin podjetniškega inkubatorja.

Projektu se dodeli 5 točk v primeru, da je načrtovano število raziskovalnih in drugih projektov s strani inkubirancev v sodelovanju s podpornimi podjetji ter drugimi izobraževalnimi ter raziskovalnimi institucijami, ki so locirani v inkubatorju in tudi tistimi, ki delujejo izven njega, v obdobju treh let po zaključku projekta večje od 4.0 na 1000 m2 bruto urejenih površin podjetniškega inkubatorja.

Merilo se presoja na podlagi podatkov, ki jih prijavitelj navede v investicijski dokumentaciji.

**Merilo 7: Prispevek projekta k zaposlovanju v regiji**

Projektu se dodeli 20 točk v primeru, da je načrtovano število novo ustvarjenih delovnih mest, ki jih bodo ustvarila novoustanovljena podjetja vključena v inkubator v obdobju petih let od zaključka projekta večje od 24.0 na 1000 m2 bruto urejenih površin podjetniškega inkubatorja.

Projektu se dodeli 15 točk v primeru, da je načrtovano število novo ustvarjenih delovnih mest, ki jih bodo ustvarila novoustanovljena podjetja vključena v inkubator v obdobju petih let od zaključka projekta večje od 20.0 na 1000 m2 bruto urejenih površin podjetniškega inkubatorja.

Projektu se dodeli 10 točk v primeru, da je načrtovano število novo ustvarjenih delovnih mest, ki jih bodo ustvarila novoustanovljena podjetja vključena v inkubator v obdobju petih let od zaključka projekta večje od 16.0 na 1000 m2 bruto urejenih površin podjetniškega inkubatorja.

Projektu se dodeli 5 točk v primeru, da je načrtovano število novo ustvarjenih delovnih mest, ki jih bodo ustvarila novoustanovljena podjetja vključena v inkubator v obdobju petih let od zaključka projekta večje od 13.0 na 1000 m2 bruto urejenih površin podjetniškega inkubatorja.

Merilo se presoja na podlagi podatkov o številu zaposlenih v novoustanovljenih podjetjih, ki bodo v obdobju petih let od zaključka projekta vključena v inkubator, kot primerjava med povprečnim številom zaposlenih na podlagi delovnih ur v obračunskem obdobju pred vstopom podjetja v inkubator (podatek AJPES) in številom zaposlenih na dan 31. 12. najkasneje 5 let po zaključku operacije.

# OBVEŠČANJE O IZBORU IN POGOJI ZA PODPIS POGODBE

Prijavitelji bodo o rezultatih javnega razpisa obveščeni s sklepom najkasneje v roku šestdeset (60) dni od datuma odpiranja vlog prispelih na javni razpis.

O dodelitvi sredstev s sklepom odloči predstojnik ministrstva.

Ministrstvo bo lahko za vse projekte, za katere bo izdan sklep o izboru projekta, izvedlo ogled projekta na terenu, da preveri resničnost podatkov, ki jih je prijavitelj navedel v vlogi. Končni prejemnik bo o morebitnem ogledu projekta na terenu predhodno obveščen. V kolikor se dejansko stanje na terenu ne bo ujemalo s prikazom stanja v vlogi na javni razpis, ministrstvo ne bo pristopilo k podpisu pogodbe.

Prijavitelji bodo na podlagi sklepa o izboru projekta pozvani k podpisu pogodbe. Če se prijavitelj v roku osmih (8) dni od prejema poziva na podpis pogodbe na poziv ne bo odzval, se bo štelo, da je umaknil vlogo za pridobitev sredstev. Pogodba o sofinanciranju bo pričela veljati z dnem, ko jo bosta podpisali obe pogodbeni stranki.

Rezultati predmetnega javnega razpisa so informacije javnega značaja in bodo po izdaji sklepov o izboru projektov objavljeni na spletni strani ministrstva.

V kolikor bo ugotovljeno neizpolnjevanje pogojev kadarkoli v času postopka javnega razpisa ali kadarkoli kasneje, se vloga zavrne, oziroma se pogodba s prijaviteljem ne podpiše, sklep o izboru pa odpravi, oziroma se že podpisana pogodba o izboru projekta razveže, ter od končnega prejemnika zahteva vračilo sredstev, skupaj z zakonitimi zamudnimi obrestmi od dneva izplačila do dneva nakazila v proračun RS.

# OSTALE ZAHTEVE

Prijavitelji bodo morali podpisati izjavo, da so seznanjeni s spodaj navedenimi posledicami in da bodo pri izvajanju projekta upoštevali in spoštovali spodaj navedene zahteve.

## Zahteve glede hranjenja dokumentacije in spremljanja ter evidentiranja

Izbrani prijavitelj bo dolžan zagotavljati dostopnost in hrambo celotne originalne dokumentacije, vezane na projekt in zagotavljati ministrstvu in drugim nadzornim organom vpogled v navedeno dokumentacijo za potrebe bodočih preverjanj še 10 (deset) let po zaključku projekta.

Upravičenec mora voditi in spremljati porabo sredstev za projekt računovodsko ločeno na posebnem stroškovnem mestu ali po ustrezni računovodski kodi za vse transakcije v zvezi s projektom, tako da je v vsakem trenutku zagotovljen pregled nad namensko porabo sredstev, ne glede na računovodska pravila Republike Slovenije.

## Zahteve glede informiranja in obveščanja javnosti, ki jim morajo zadostiti upravičenci

Odgovornost upravičencev glede komuniciranja je določena v 50. členu Uredbe 2021/1060. Prav tako morajo zadostiti zahtevam vsakokratno veljavnih Navodil organa upravljanja na področju zagotavljanja

prepoznavnosti, preglednosti in komuniciranja evropske kohezijske politike v obdobju 2021–2027.

Sprejetje financiranja s strani upravičenca pomeni tudi privolitev v vključitev na seznam operacij, ki bo javno objavljen.

## Zahteve glede dostopnosti dokumentacije nadzornim organom

Upravičenec mora omogočiti tehnični, administrativni in finančni nadzor nad izvajanjem operacije, katere sofinanciranje temelji ali se izvaja na podlagi predmetnega javnega razpisa. Nadzor bodo izvajali ministrstvo kot posredniško telo, organ upravljanja, organ za potrjevanje, revizijski organ ter drugi slovenski in evropski nadzorni in revizijski organi (v nadaljnjem besedilu: nadzorni organi).

Upravičenec bo moral nadzornim organom predložiti vse dokumente, ki izkazujejo resničnost, pravilnost in skladnost upravičenih stroškov sofinancirane operacije. V primeru preverjanja na kraju samem bo upravičenec moral omogočiti vpogled v računalniške programe, listine in postopke v zvezi z izvajanjem operacije ter rezultate operacije. Upravičenec bo o izvedbi preverjanja na kraju samem predhodno pisno obveščen, ministrstvo pa lahko opravi pregled na terenu brez predhodne najave. Upravičenec bo dolžan ukrepati skladno s priporočili iz končnih poročil nadzornih organov in redno obveščati ministrstvo o izvedenih ukrepih.

## Zahteve glede zagotavljanja enakih možnosti in trajnostnega razvoja

Pri izvedbi projektov morajo biti spoštovana načela enakosti spolov, enakih možnosti in nediskriminacije. Skladno z 12. členom Zakona o enakih možnostih žensk in moških (Uradni list RS, št. 59/02, 61/07 – ZUNEO-A, 33/16 – ZVarD in 59/19) je potrebno v okviru izvedbe projektov zagotoviti enako obravnavanje obeh spolov. Pri gradnji objektov je potrebno upoštevati enake možnosti in nediskriminacijo – dostopnost za invalidne oziroma gibalno ovirane osebe. Pri izvedbi javnega naročanja je potrebno z uporabo jasnih, objektivnih in nediskriminatornih pogojev in meril za izbor vlog v celoti zagotovljena transparentnost in spoštovanje pravnega reda EU in RS.

Upravičenec bo moral rezultate operacije uresničevati v skladu z načelom trajnostnega razvoja in ob spodbujanju cilja Evropske Unije o ohranjanju, varovanju in izboljšanju kakovosti okolja, ob upoštevanju načela onesnaževalec plača v skladu z 8. členom Uredbe 2021/1056.

## Zahteve glede varovanje osebnih podatkov in poslovnih skrivnosti

Varovanje osebnih podatkov, ki jih ministrstvu posredujejo prijavitelji bo zagotovljeno v skladu z veljavno zakonodajo, ki ureja varovanje osebnih podatkov, vključno s Splošno uredbo GDPR in ZVOP-2.

Vsi podatki iz vlog, ki jih strokovna komisija odpre, so informacije javnega značaja razen tistih podatkov, ki jih prijavitelj posebej označi, in sicer poslovne skrivnosti, osebni podatki in druge izjeme iz 6. člena Zakona o dostopu do informacij javnega značaja (Uradni list RS, št. 51/06 – uradno prečiščeno besedilo, 117/06 – ZDavP-2, 23/14, 50/14, 19/15 – odl. US, 102/15, 7/18 in 141/22, v nadaljnjem besedilu: ZDIJZ), ki niso javno dostopne in tako ne smejo biti razkrite oziroma dostopne javnosti. Poslovna skrivnost se lahko nanaša na posamezen podatek ali na del vloge, ne more pa se nanašati na celotno vlogo. Prijavitelj mora pojasniti, zakaj posamezen podatek ne sme biti dostopen javnosti kot informacija javnega značaja. Če prijavitelj ne označi in razloži takšnih podatkov v vlogi, bo ministrstvo lahko domnevalo, da vloga po stališču prijavitelja ne vsebuje poslovnih skrivnosti in drugih izjem iz 6. člena ZDIJZ.

Namen obdelave osebnih podatkov, ki jih ministrstvu posredujejo prijavitelji, je izvedba javnega razpisa, vodenje podatkov, evidenc, analiz in drugih zbirk za ministrstvo in nadzorne organe in sicer o izidu javnega razpisa in o izvajanju pogodbe o (so)financiranju. Nadalje je namen obdelave osebnih podatkov tudi izdelava študij in vrednotenj, sodelovanje in priprava oziroma izdelava vlog v postopkih pred pristojnimi organi (postopki pred sodnimi, preiskovalnimi ali drugimi pristojnimi organi). Osebni podatki se bodo obdelovali tudi za namene učinkovitega delovanja informacijskih sistemov ali pripomočkov, ki jih uporablja ali jih je dolžno uporabljati ministrstvo.

Ministrstvo na podlagi 69. člena in Priloge XVII Uredbe 2021/1060/EU obdeluje osebne podatke izključno za namen revizij in nadzora ter za zagotovitev primerljivih informacij o porabi sredstev v zvezi z operacijo. V ta namen bo moral upravičenec pri izvajanju operacije zagotoviti podatke o dejanskih lastnikih upravičenca ali izvajalca, kot so opredeljeni v točki 6 člena 3 Direktive 2015/849/EU, in sicer imena in priimke, datume rojstva in identifikacijske številke za DDV ali davčne identifikacijske številke.

Upravičenec, ki je skladno z zakonom, ki ureja preprečevanje pranja denarja in financiranja terorizma, zavezan k vpisu podatkov v Register dejanskih lastnikov (v nadaljnjem besedilu: Register), ki ga vodi Agencija Republike Slovenije za javnopravne evidence in storitve (AJPES), s podpisom pogodbe o sofinanciranju zagotavlja, da so v Registru vpisani podatki o njegovih dejanskih lastnikih. Upravičenec, ki skladno z zakonom, ki ureja preprečevanje pranja denarja in financiranja terorizma, ni zavezan k vpisu podatkov v Register, bo moral na poziv ministrstva in v roku, postavljenem v pozivu, ministrstvu posredoval točne, popolne in posodobljene podatke o njegovih dejanskih lastnikih.

Upravičenec bo moral na poziv ministrstva in v roku, postavljenem v pozivu, ministrstvu posredoval točne, popolne in posodobljene podatke o dejanskih lastnikih izvajalcev, katere je ministrstvo kot posredniško telo dolžno zagotavljati po predpisih, ki urejajo izvajanje evropske kohezijske politike. Upravičenec bo moral izvajalce seznaniti z obveznostjo zagotavljanja podatkov o njihovih dejanskih lastnikih, prav tako bo moral vse z njim povezane fizične osebe, ki bodo sodelovale pri izvajanju operacije in katerih osebni podatki se bodo obdelovali, obvestiti, da bo obdeloval njihove osebne podatke ter jih seznaniti s pravno podlago za obdelavo.

Podatki o sofinanciranih projektih, za katere je tako določeno s predpisi ali, ki so javnega značaja, se bodo objavili. Objavljen bo seznam izbranih prijaviteljev, ki bo obsegal navedbo izbranega prijavitelja, naziv projekta, programsko območje izbranega prijavitelja in znesek javnih virov financiranja projekta. Objave podatkov o projektih in izbranih prijaviteljev do sredstev bodo izvedene v skladu z ZDIJZ.

## Zahteve glede spremljanja in vrednotenja doseganja ciljev in kazalnikov projekta

Upravičenec bo za namen spremljanja in vrednotenja projekta dolžan spremljati in ministrstvu zagotavljati podatke o doseganju ciljev in rezultatov projekta.

Prijavitelj mora v vlogi realno prikazati načrtovane cilje projekta. Nedoseganje zastavljenih ciljev je lahko podlaga za zahtevo za vračilo prejetih sredstev. Podatki iz vloge za prijavo (prejete dokumentacije) bodo osnova za spremljanje pričakovanih rezultatov in bodo kot takšni vključeni v pogodbo o sofinanciranju.

V primeru, da med izvajanjem projekta pride do sprememb, ki bi vplivale na oceno vloge tako, da bi se ocena znižala pod prag sofinanciranih operacij, lahko ministrstvo odstopi od pogodbe o sofinanciranju operacije ter zahteva vrnitev izplačanih sredstev skupaj z zakonskimi zamudnimi obrestmi od dneva nakazila sredstev na transakcijski račun upravičenca do dneva vračila sredstev v državni proračun Republike Slovenije.

V primeru, da upravičenec v petih (5) letih po zaključku projekta ne bo dokazal uresničitev načrtovanih kazalnikov rezultatov v celoti, lahko ministrstvo zahteva vračilo že izplačanih sredstev oz. sorazmernega dela sredstev za nerealizirane aktivnosti, skupaj z zakonitimi zamudnimi obrestmi od dneva nakazila sredstev na transakcijski račun upravičenca do dneva vračila sredstev v državni proračun Republike Slovenije.

## Posledice, če se ugotovi, da je v postopku potrjevanja ali izvrševanja projektov prišlo do resnih napak, nepravilnosti, goljufije ali kršitve obveznosti

V kolikor se ugotovi, da je v postopku potrjevanja projektov ali izvajanja projektov prišlo do resnih napak, nepravilnosti ali kršitve obveznosti ali pa da izbrani prijavitelj ministrstva ni seznanil z vsemi dejstvi in podatki, ki so mu bili znani ali bi mu morali biti znani oziroma, da je posredoval neresnične, nepopolne podatke oziroma dokumente ali prikril informacije, ki bi jih bil v skladu s tem javnim razpisom dolžan razkriti, ker bi lahko vplivali na odločitev ministrstva o dodelitvi sredstev ali da je neupravičeno pridobil sredstva po tem javnem razpisu, na podlagi ponarejene listine ali kaznivega dejanja, bo ministrstvo odstopilo od pogodbe, izbrani prijavitelj pa bo dolžan vrniti neupravičeno prejeta sredstva skupaj z zakonskimi zamudnimi obrestmi od dneva izplačila do dneva nakazila v proračun RS. Če je takšno ravnanje namerno, se bo obravnavalo kot goljufija.

## Zahteve glede omejitve sprememb operacije

Upravičenci bodo morali smiselno upoštevati omejitve glede sprememb operacije v skladu s 65. členom Uredbe 2021/1060. Če v petih letih od datuma zaključka operacije nastopi karkoli od naslednjega:

(a) prenehanje ali preselitev proizvodne dejavnosti iz Savinjsko-šaleške premogovne regije,

(b) sprememba lastništva infrastrukturnega objekta, ki daje podjetju ali javnemu telesu neupravičeno prednost, ali

(c) bistvena sprememba, ki vpliva na njen značaj, cilje ali pogoje izvajanja, zaradi česar bi se razvrednotili njeni prvotni cilji,

so upravičenci dolžni vrniti neupravičeno prejeta sredstva skupaj z zakonskimi zamudnimi obrestmi od dneva nakazila na transakcijski račun upravičenca do dneva vračila sredstev v proračun Republike Slovenije sorazmerno z obdobjem, v zvezi s katerim ustrezne zahteve niso bile izpolnjene.

## Posledice, če se ugotovi, da aktivnosti na projektu niso bile skladne s pravom Republike Slovenije

V kolikor se ugotovi, da aktivnosti na projektu niso bile skladne s pravom Republike Slovenije, bo ministrstvo odstopilo od pogodbe, izbrani prijavitelj pa bo dolžan vrniti neupravičeno prejeta sredstva skupaj z zakonskimi zamudnimi obrestmi od dneva izplačila do dneva nakazila v proračun RS.

## Posledice, če se ugotovi dvojno financiranje posamezne projekta ali, da je višina financiranja projekta presegla maksimalno dovoljeno stopnjo oziroma znesek pomoči

Dvojno uveljavljanje stroškov in izdatkov, ki so že bili povrnjeni iz katerega koli drugega vira, ni dovoljeno. V kolikor se ugotovi dvojno uveljavljanje stroškov in izdatkov, ministrstvo zahteva vračilo že izplačanih sredstev skupaj z zakonitimi zamudnimi obrestmi od dneva izplačila do dneva nakazila v proračun RS. Izbranemu prijavitelju se bo vrednost sofinanciranja po pogodbi znižala za vrednost vrnjenih zneskov iz naslova dvojnega uveljavljanja stroškov in izdatkov.

Če je dvojno uveljavljanje stroškov in izdatkov namerno, se bo obravnavalo kot goljufija. Ministrstvo v primeru goljufije prekine izplačevanje sredstev in/ali odstopi od pogodbe, upravičenec pa mora v primeru odstopa vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

V kolikor se ugotovi, da je višina sofinanciranja projekta presegla maksimalno dovoljeno stopnjo, ministrstvo zahteva vrnitev preveč izplačanih sredstev skupaj z zakonskimi zamudnimi obrestmi od dneva izplačila do dneva nakazila v proračun RS.

# PRITOŽBA

Zoper sklep ministrstva pritožba ni dovoljena. Prijavitelj lahko v tridesetih (30) dneh od vročitve sklepa ministrstva sproži upravni spor z vložitvijo tožbe na Upravno sodišče Republike Slovenije.

# DODATNE INFORMACIJE IN OBVEŠČANJE

Dodatne informacije v zvezi s pripravo prijav in pojasnila k razpisni dokumentaciji so prijavitelju dosegljive na podlagi pisnega zaprosila, posredovanega na elektronski naslov gp.mkrr@gov.si, s pripisom »za Javni razpis za sofinanciranje projektov izgradnje ekonomsko-poslovne infrastrukture (podjetniških inkubatorjev) v SAŠA premogovni regiji v okviru Sklada za pravični prehod v obdobju 2025-2027«.

Vprašanja morajo prispeti na zgornji naslov najkasneje pet (5) delovnih dni pred iztekom roka za oddajo vloge. Ministrstvo bo odgovore na vprašanja objavilo najkasneje tri (3) delovne dni pred iztekom roka za oddajo vloge, pod pogojem, da je bilo vprašanje posredovano pravočasno. Vprašanja, ki ne bodo pravočasna, ne bodo obravnavana. Objavljeni odgovori na vprašanja postanejo sestavni del razpisne dokumentacije. Vprašanja in odgovori bodo javno objavljeni na spletnem naslovu <https://www.gov.si/drzavni-organi/ministrstva/ministrstvo-za-kohezijo-in-regionalni-razvoj/javne-objave-ministrstva-za-kohezijo-in-regionalni-razvoj/>.

Vprašanja in odgovori bodo objavljeni na spletni strani, zato bodite pri postavljanju vprašanj pazljivi, da v njih ne razkrivate morebitnih osebnih podatkov, poslovnih skrivnosti in drugih podatkov, ki ne smejo biti javno objavljeni.

Ministrstvo bo organiziralo informativni dogodek za predstavitev javnega razpisa dne 15. 4. 2025 na sedežu Ministrstva za kohezijo in regionalni razvoj, Kotnikova 5, Ljubljana.

Potencialni prijavitelji bodo o vseh novostih sproti obveščeni preko spletne strani <https://www.gov.si/drzavni-organi/ministrstva/ministrstvo-za-kohezijo-in-regionalni-razvoj/javne-objave-ministrstva-za-kohezijo-in-regionalni-razvoj/> .

|  |  |  |
| --- | --- | --- |
|  |  | Republika Slovenija  Ministrstvo za kohezijo in regionalni razvoj  dr. Aleksander Jevšek  minister |

1. Policy Brief Incubators and Accelerattors that support Inclusive Entrepreneurship [↑](#footnote-ref-1)
2. <https://evropskasredstva.si/app/uploads/2023/02/Priloga-Programa_DNSH_Tehnicna-merila-za-izbor-projektov.pdf>

   <https://evropskasredstva.si/app/uploads/2023/02/Priloga-Programa_Omilitveni-ukrepi-in-priporocila.pdf>

   https://eur-lex.europa.eu/legal-content/SL/TXT/PDF/?uri=CELEX:52021XC0218(01) [↑](#footnote-ref-2)